cyanic-selkie/wikianc huggingface dataset:
ക്യൂബ
കരീബിയൻ ദ്വീപസമൂഹങ്ങളിൽ വലിപ്പത്തിലും ജനസംഖ്യയിലും തന്ത്രപ്രാധാന്യത്തിന്റെ കാര്യത്തിലും ക്യൂബ നിർണായക സ്ഥാനം വഹിക്കുന്നു. പശ്ചിമാർദ്ധഗോളത്തിൽ സ്പെയിനിന്റെ അവസാനത്തെ കോളനിയായിരുന്നു ക്യുബ.അമേരിക്കൻ ഐക്യനാടുകളുടെ സഹായത്തോടെയാണ് ക്യൂബ കോളനി ഭരണത്തിൽ നിന്നും സ്വാതന്ത്യം നേടിയതെങ്കിലും പിന്നീട് ബന്ധം വഷളായി .1959-മുതൽ  2008വരെ ക്യൂബൻ ജനതയുടെ ഭരണാധികാരി വിപ്ലവ നായകൻ ഫിഡൽ കാസ്ട്രോ ആയിരുന്നു. അഴിമതിവീരനും, ഏകാധിപതിയും,സ്വജനപക്ഷപാതിയുമായിരുന്ന ഫുൾഹെൻസിയൊ ബാറ്റിസ്റ്റിയെ സ്ഥാനഭ്രഷ്ടനാക്കിയാണ് അദ്ദേഹം അധികാരത്തിലെത്തിയത്. അമേരിക്കയും ക്യൂബയും തമ്മിൽ 40 -ൽപരം വർഷങ്ങൾ മുടങ്ങിക്കിടന്ന  നയതന്ത്രബന്ധം പുനഃസ്ഥാപിക്കപ്പെട്ടത്  2014-ലാണ്. ഇതോടെ അമേരിക്കൻ പൗരൻമാർക്ക്‌ ക്യുബയിൽ പോകുവാൻ അനുമതി ലഭിച്ചു. എങ്കിലും ഈയടുത്തകാലത്ത് പ്രസിഡന്റ്  ട്രംപിന്റെ ചില വിദേശനയങ്ങൾ ആശയക്കുഴപ്പമുണ്ടാക്കുന്നുണ്ട്
കൊളംബസിനു മുമ്പ് (പ്രികൊളംബിയൻ കാലഘട്ടം)
ബിസി നാലാം സഹസ്രാബ്ദത്തിൽ ക്യൂബയടെ പശ്ചിമഭാഗത്ത്   ഗ്വാനാഹാബേ ഗോത്രക്കാരും തെക്കുഭാഗത്ത്  സിബൊണി ഗോത്രക്കാരും  വസിച്ചിരുന്നു  എന്നാണ് അനുമാനം. വളരെ പിന്നീട് ക്രി.വ അഞ്ചാം നൂറ്റാണ്ടിനോടടുത്ത് ദക്ഷിണഅമേരിക്കയിൽ നിന്ന്  തായ്നോ ഇന്ത്യക്കാർ ക്യൂബയിലേക്ക്  കുടിയേറി. അവരായിരിക്കണം കൃഷി തുടങ്ങിയത്.
പത്തുവർഷയുദ്ധം
1868-ൽ കാർലോസ് മാനുവെൽ ഡെസെസ്പെഡെസ് എന്ന തോട്ടമുടമയുടെ നേതൃത്വത്തിൽ  ക്യൂബ  സ്വാതന്ത്ര്യത്തിനു വേണ്ടി പ്രക്ഷോഭം   തുടങ്ങി. പത്തു വർഷം നീണ്ടുനിന്ന സംഘർഷത്തിനുശേഷം സ്പെയിൻ  ഇളവുകൾ അനുവദിച്ചു കൊടുത്തെങ്കിലും അവയൊന്നും വേണ്ടപോലെ നടപ്പാക്കിയില്ല. സംഘർഷം തുടർന്നു.
ഹ്രസ്വ യുദ്ധം
.പത്തുവർഷയുദ്ധതിന്റെ അവശിഷ്ടമായിരുന്നു ഇത്. അമേരിക്കൻ മണ്ണിൽ അഭയം തേടിയ ക്യൂബൻ ദേശീയവാദികളാണ് ഇത് ആസൂത്രണം ചെയ്തത്. 1879 ഓഗസ്റ്റ് മുതൽ 1880സെപ്റ്റമ്പർ വരെ കഷ്ടിച്ച് പന്ത്രണ്ടു മാസക്കാലത്തേക്കു മാത്രമേ പ്രക്ഷോഭകാരികൾക്കു പടിച്ചു നില്ക്കാനായുള്ളു. സ്പാനിഷ് സൈന്യം അവരെ നിശ്ശേഷം പരാജയപ്പെടുത്തി.
അന്തിമ സ്വാതന്ത്ര്യസമരം
പതിനഞ്ചു വർഷത്തെ കാലയളവിൽ ക്യൂബയിലെ രാഷ്ട്രീയ-സാമ്പത്തിക- സാമൂഹ്യ സാഹചര്യങ്ങൾ ഏറെ വഷളായിരുന്നു. അമേരിക്കൻ പത്രങ്ങൾ സ്ഥിതിഗതികൾ പെരുപ്പിച്ചു സ്പെയിനിനെതിരെ പൊതുജനവിദ്വേഷം വളർത്തി എന്നും അഭിപ്രായമുണ്ട്. തുടക്കത്തിൽ നേതൃത്വം വഹിച്ചത് ഹോസെ മാർട്ടി എന്ന ക്യൂബൻ ചിന്തകനും  വിപ്ലവ കവിയും ആയിരുന്നു. 1897 അവസാനത്തോടെ സ്പെയിൻ വിട്ടുവീഴ്ചകൾക്കു തയ്യാറായി ക്യൂബയിൽ  സ്വതന്ത്ര ഭരണകൂടം നിലവിൽ വന്നു   .File:Guantanamo Naval Base aerial photo 1962.jpg
സ്പാനിഷ്-അമേരിക്കൻ യുദ്ധം
സ്പെയിനിനോടു കൂറു പുലർത്തിയിരുന്ന ഒരു വിഭാഗം ജനങ്ങൾ അക്രമാസക്തരായി. 1898 ഫെബ്രുവരി 15-ന് ഹവാന തുറമുഖത്ത് നങ്കുരമിട്ടിരുന്ന യു.എസ്.എസ്. മെയിൻ എന്ന കപ്പൽ സ്ഫോടനത്തിനിരയായി മുങ്ങി. സ്ഫോടനത്തിന്റെ യഥാർഥകാരണം സ്ഥിരീകരിക്കപ്പെട്ടില്ല. പ്രമുഖ അമേരിക്കൻ പത്രങ്ങൾ വാർത്തകൾ പെരുപ്പിച്ചു. ക്യൂബയുടെ ആഭ്യന്തരസമരത്തിൽ ഇടപെടാൻ യു.എസ്. ഈ അവസരം സമർഥമായി ഉപയോഗപ്പെടുത്തി. സ്പെയിനിനെതിരായി   ക്യൂബയടക്കം കരീബിയനിലെ സ്പാനിഷ് കോളണികളിൽ  യു.എസ്. സൈന്യം ഇറങ്ങി. ഈ ഏറ്റുമുട്ടലിൽ സ്പെയിനിന് ഫിലിപ്പീൻസും പോർടോറിക്കോയും നഷ്ടപ്പെട്ടു. പാരിസ് സമാധാന ഉടമ്പടിയനുസരിച്ച് ക്യൂബക്കു മേലുളള സർവ അധികാരാവശ്യങ്ങളും ക്യൂബ യു.എസിനു കൈമാറി.1899 ജനവരി ഒന്നിന്  ക്യൂബ  നാനൂറു  വർഷത്തെ സ്പാനിഷ് അധീനതയിൽ നിന്ന് സ്വതന്ത്രയായി.
അമേരിക്കൻ അധീനതയിൽ
യുദ്ധാനന്തര ക്യൂബയിൽ നിയമവും സമാധാനവും പുനഃസ്ഥാപിക്കാനായി അമേരിക്കൻ സൈനിക മേധാവി മേജർ ജനറൽ ബ്രുക്കിന്റെയും പിന്നീട്  ജനറൽ വുഡിന്റേയും   നേതൃത്വത്തിൽ അമേരിക്കൻ സൈന്യം മുൻകൈയെടുത്തു. അമേരിക്കൻ പ്രസിഡണ്ടിന്റെ യുദ്ധച്ചെലവിനുള്ള ഫണ്ടിൽനിന്ന് ക്യൂബക്ക് ധനസഹായവും ല ഭിച്ചു സ്വയം ഭരണത്തിനുള്ള തയ്യാറെടുപ്പിന്റെ ഭാഗമായി ക്യൂബൻ ഭരണഘന നിലവിൽ വന്നു. പക്ഷെ സ്വന്തം താത്പര്യങ്ങൾ നിരുപാധികം സംരംക്ഷിക്കാനായി  അമേരിക്ക  പ്ലാറ്റ് ഭേദഗതി  മുന്നോട്ടു വെച്ചു. ഇതിലെ ഉപാധികൾ ക്യൂബയുടെ സർവാധികാരത്തിൽ കൈകടത്തുന്നവയായിരുന്നു. എങ്കിലും ഇത് അംഗീകരിക്കയല്ലാതെ ക്യൂബക്ക് മറ്റു മാർഗ്ഗമൊന്നുമില്ലായിരുന്നു. 1901 ഡിസമ്പർ 25-ന്  ക്യൂബ സ്വന്തം ഭരണഘടനയിൽ  പ്ലാറ്റ് ഭേദഗതി ഉൾപ്പെടുത്തി. ഗ്വാണ്ടനാമോയിൽ സ്ഥിരസൈനികത്താവളം നിലനിർത്താൻ യു.എസിന് അവകാശം ലഭിച്ചു.
സ്വതന്ത്ര ക്യൂബ
അമേരിക്കയിൽ പ്രവാസിയായിരുന്ന ടോമസ് എസ്റ്റ്രാഡ പാമ ക്യൂബയുടെ പ്രഥമ പ്രസിഡന്റായി ഐക്യകണ്ഠേന തെരഞ്ഞെടുക്കപ്പെട്ടു,1902-ൽ സ്ഥാനമേറ്റു. സ്ഥിതിഗതികൾ വളരെയൊന്നും പൂർണമായും ശാന്തമായിരുന്നില്ല. ആഭ്യന്തരലഹളകൾ അടിച്ചമർത്താനായി യു.എസ്. പല തവണ ഇടപെട്ടു. 1933-ൽ ഫുൾജെൻസിയോ ബാറ്റിസ്റ്റ രാഷ്ട്രീയ-സൈനിക അട്ടിമറിയിലൂടെ അധികാരം പിടിച്ചെടുത്തു. 1944-ൽ സ്ഥാനമൊഴിഞ്ഞെങ്കിലും 1952-ൽ വീണ്ടും അധികാരം കൈയടക്കി. ബറ്റിസ്റ്റയുടെ  ദുർഭരണത്തിനെതിരായി 1953-ൽ ഫിദൽ കാസ്ട്രോ പ്രക്ഷോഭം സംഘടിപ്പിച്ചു,പക്ഷെ വിജയിച്ചില്ല.
ക്യൂബൻ വിപ്ലവം
പ്രധാന ലേഖനം ക്യൂബൻ വിപ്ലവം
1956-ൽ  ഒരു ചെറിയ സംഘം സൈനികരോടൊപ്പം  കാസ്ട്രോ  ക്യൂബയുടെ തെക്കു കിഴക്കൻ തീരത്തെ ,സിയേറാ മയിസ്ത്ര മലനിരകളിൽ  താവളമുറപ്പിച്ചു. ചെ ഗെവാറ യുടെ സഹായത്തോടെ ഗറില്ലാ യുദ്ധം ആരംഭിച്ചു. ഗറില്ലായുദ്ധം ചെറുത്തു നില്ക്കാനാവാതെ  1959-ൽ ബാറ്റിസ്റ്റ  ക്യൂബ യിൽ നിന്നു പാലായനം  ചെയ്തു. കാസ്ട്രോ ക്യൂബയുടെ ഭരണാധികാരിയായി. 1965 -ൽ കമ്യൂണിസ്റ്റ് പാർട്ടി ക്യൂബയിലെ ഏക രാഷ്ട്രീയ പാർട്ടിയായി. ക്യൂബയുടെ റഷ്യൻ ചായ്വ് അമേരിക്കയെ അലോസരപ്പെടുത്തി, അണുയുദ്ധത്തിനറെ വക്കു വരെ എത്തിച്ചു
ഭൂപ്രകൃതി
ക്യൂബക്ക് കേരളത്തിന്റെ നാലിരട്ടി വലിപ്പമുണ്ട്. അറ്റ്ലാന്റിക് സമുദ്രത്തിൽ നിന്ന് കരീബിയൻ കടലിലേക്കും മെക്സിക്കോ ഉൾക്കടലിലേക്കുമുള്ള സഞ്ചാരം നിയന്ത്രിക്കവുന്ന തന്ത്രപധാനമായ സ്ഥാനത്താണ് ക്യൂബ സ്ഥിതിചെയ്യുന്നത്. ക്യൂബക്ക് വടക്കുഭാഗത്തു അറ്റ്ലാന്റിക് മഹാസമുദ്രവും ബഹാമാസ് ദ്വീപുകളും ആണ്. മയാമി ബീച്ച് ഹവാനയിൽ നിന്നും 145 കിലോ മീറ്റർ മാത്രം വടക്കാണ്. തെക്ക് മെക്സിക്കോ ഉൾക്കടലും കിഴക്ക് ഹെയിറ്റി ഉൽപ്പെടുന്ന ഹിസ്പാനിയോള ദ്വീപുമാണ്.
ക്യൂബയുടെ നാലിലൊന്ന് മലമ്പ്രദേശമാണ്. ഇരുനൂറ്റിയമ്പതു കിലോമീറ്റർ നീളത്തിൽ തെക്കുകിഴക്കൻ തീരത്തോടു ചേർന്നു കിടക്കുന്ന സിയേറാ മയെസ്ത്രാ മലനിരകളാണ് ഏറ്റവും വലിയത്. ടോർക്വിനോ(1974 മീറ്റർ ) ബയമേസ(1730 മീറ്റർ ) ഇവയാണ് ഏറ്റവും ഉയർന്ന കൊടുമുടികൾ. ദ്വീപിന്റെ മധ്യഭാഗത്തായി സാന്റാക്ലാര പീഠഭൂമിയും എസ്കാംബ്രേ, ട്രിനിഡാഡ് എന്ന കുഞ്ഞു പർവതനിരകളും സ്ഥിതി ചെയ്യുന്നു. പടിഞ്ഞാറെ അരികുചേർന്ന് തെക്കുവടക്കായി ഒർഗാനോസ്,റോസാരിയോ മലനിരകൾ.
സമതലപ്രദേശത്ത് കരിമ്പും പുകയിലയുമാണ് പ്രധാന കാർഷികവിളവുകൾ. 3500 കി.മീ. ദൈർഘ്യമുള്ള ക്യൂബൻ സമുദ്രതീരം ഉൾക്കടലുകളാലും കണ്ടൽക്കാടുകളാലും സമൃദ്ധമാണ്.
ജനത, ജനസംഖ്യ
ഇന്ന് ക്യൂബയിൽ ജനങ്ങളിൽ പകുതിയോളം മുളാത്തോസ് വിഭാഗത്തിൽപ്പെട്ടവരാണ്( യൂറോപ്യൻ വർഗത്തിൽപ്പെട്ടവരും ആഫ്രിക്കൻ വംശജരും ചേർന്നുണ്ടാകുന്ന സമ്മിശ്രവർഗത്തെയാണ് മുളാത്തോസ് എന്നു വിളിക്കുന്നത്). ക്യൂബയിൽ ഏകദേശം 37%-ത്തോളം തനി വെള്ളക്കാരാണ്. സ്പെയിനിൽനിന്നും കുടിയേറ്റക്കരായി വന്നവരാണ് ഇവർ. ജനസംഖ്യയുടെ 12%-ത്തോളം കറുത്തവർഗ്ഗക്കാരാണ്. 1%-ത്തോളം ചൈനീസ് വംശജരാണ്. തോട്ടങ്ങളിൽ പണിയെടുക്കുവാനായി വന്ന അടിമകളുടെ‍ പിന്മുറക്കാരാണ് ഇവർ.
ക്യുബ 100% സ്പാനിഷ് സംസാരിക്കുന്ന രാജ്യമാണ്.
പുറത്തേക്കുള്ള കണ്ണികൾ
വർഗ്ഗം:ക്യൂബ വർഗ്ഗം:ദ്വീപ് രാജ്യങ്ങൾ വർഗ്ഗം:സ്പാനിഷ് ഭാഷ സംസാരിക്കപ്പെടുന്ന രാജ്യങ്ങൾ വർഗ്ഗം:സ്പാനിഷ് കോളനിയായിരുന്ന രാജ്യങ്ങൾ വർഗ്ഗം:കമ്മ്യൂണിസ്റ്റ് രാഷ്ട്രങ്ങൾ വർഗ്ഗം:ഒരു അയൽരാജ്യം മാത്രമുള്ള രാജ്യങ്ങൾ വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വലിയ ചൂളൻ എരണ്ട
എരണ്ട വിഭാഗത്തിൽ പെടുന്ന ഒരു പക്ഷിയാണു് വലിയ ചൂളൻ എരണ്ട. വലിയ ചൂളൻ എരണ്ടയുടെ ഇംഗ്ലീഷിലെ പേർ Fulvous whistling duck എന്നാണ്. ദേഹം തവിട്ടുകലർന്ന ഓറഞ്ച് നിറമാണ്. ചിറകിൽ കറുപ്പും ചെങ്കൽ നിറവും ഇടകലർന്നിരിക്കും. കണ്ണിനോട് ചേർന്ന് വെള്ള വരയുണ്ട്.ഇണയോടൊപ്പമാണ് സാധാരണ സഞ്ചരിക്കുന്നത്. നന്നായി പറക്കുകയും നീന്തുകയും ചെയ്യും.
പ്രജനനം
മുളകൾക്കിടയിൽ ഉയർന്ന കമ്പുകൾകൊണ്ടുണ്ടാകിയ കൂടാണ്. പൊത്തുള്ള മരങ്ങളും മറ്റു പക്ഷികളുടെ കൂടുകളും ചിലപ്പോൾ കൂടാക്കാറുണ്ട്. 8-12 മുട്ടകൾ വരെയിടും.
വർഗ്ഗം:എരണ്ടകൾ
എൻ. പ്രഭാകരൻ
മലയാളത്തിലെ ഒരു ചെറുകഥാകൃത്തും, കവിയും, നോവലിസ്റ്റുമാണ് '''എൻ. പ്രഭാകരൻ'''. ആധുനികതയ്ക്കു ശേഷം മലയാള ചെറുകഥയിൽ ഉണ്ടായ ഭാവുകത്വപരിണാമത്തിന് വഴിയൊരുക്കിയ കഥാകൃത്തുക്കളിൽ ഒരാളാണ് ഇദ്ദേഹം. മാതൃഭൂമി ആഴ്ചപ്പതിപ്പു നടത്തിയ ചെറുകഥാമത്സരത്തിൽ സമ്മാനം നേടിയ ഒറ്റയാന്റെ പാപ്പാൻ എന്ന കഥയിലൂടെ ചെറുകഥാരംഗത്തു പ്രവേശം. കഥ, നോവൽ, യാത്രാവിവരണം, കവിത, തിരക്കഥ, സാഹിത്യനിരൂപണം എന്നിവയിൽ ഇരുപതോളം കൃതികൾ. ഇംഗ്ലീഷ്, ഹിന്ദി, ഉർദു, തമിഴ്, തെലുങ്ക്, കന്നട എന്നീ ഭാഷകളിൽ കൃതികൾ പരിഭാഷപ്പെടുത്തിയിട്ടുണ്ട്.
ജീവിതരേഖ
കണ്ണൂർ ജില്ലയിലെ പറശ്ശിനിക്കടവിൽ 1952 ഡിസംബർ 30 ന്  ജനനം. തലശ്ശേരി ബ്രണ്ണൻ കോളേജിൽ നിന്ന് മലയാള സാഹിത്യത്തിൽ മാസ്റ്റർ ബിരുദം നേടി. ഭാഷാശാസ്ത്രത്തിൽ വി.ഐ.സുബ്രഹ്മണ്യത്തിനു കീഴിൽ ഗവേഷണം ആരംഭിച്ചെങ്കിലും പാതിവഴിയിൽ ഉപേക്ഷിച്ചു. കേരള സർക്കാർ സർവ്വീസിൽ മലയാളം ലൿചററായി ജോലി നേടി. പല കോളേജുകളിലും ജോലിചെയ്തു. ഏറെക്കാലം തലശ്ശേരി ബ്രണ്ണൻ കോളേജിൽ അദ്ധ്യാപകനായിരുന്നു.വകുപ്പു മേധാവിയായിരിക്കെ സ്വയം വിരമിച്ചു. റീനയാണു ഭാര്യ. സുചേത്, സച്ചിൻ എന്നിവർ മക്കളാണു്.
അവലംബം
വർഗ്ഗം:മലയാളം നോവലെഴുത്തുകാർ വർഗ്ഗം:മലയാള കഥാകൃത്തുക്കൾ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ചെറുകാട് അവാർഡ് ജേതാക്കൾ വർഗ്ഗം:കണ്ണൂർ ജില്ലയിൽ ജനിച്ചവർ വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:മുട്ടത്തു വർക്കി പുരസ്കാരം ലഭിച്ചവർ വർഗ്ഗം:കേരളസാഹിത്യ അക്കാദമിയുടെ വിശിഷ്ടാംഗത്വം നേടിയവർ
ചെങ്ങഴിനീർക്കിഴങ്ങ്
ഇഞ്ചി വർഗ്ഗത്തിൽ പെടുന്ന ഒരു ഔഷധസസ്യമാണ് ചെങ്ങഴിനീർക്കിഴങ്ങ്. സംസ്കൃതത്തിൽ ഭൂമി ചാമ്പ പേരുള്ള ഈ ചെടിയുടെ പൂവ്, ഇലകൾ ഉണ്ടാവുന്നതിനും മുൻപേ മണ്ണിൽനിന്നും പുറത്തുവരുന്നു. ചെങ്ങഴിനീർക്കൂവ, മലങ്കൂവ, ചെങ്ങഴി എന്നും അറിയപ്പെടുന്നു.
ഉപയോഗം
വലിയ ഔഷധമൂല്യമുള്ള കിഴങ്ങാണ് ആന്റി ഓക്സിഡന്റ് ആയി ഉപയോഗിക്കാനാവുന്ന ഈ ചെടി. ട്യൂമർ, മുറിവുകൾ എന്നിവയ്ക്കുളള മരുന്നായി ഇവ ഉപയോഗിച്ച് വരുന്നു. രക്തശുദ്ധീകരണത്തിനും ചെങ്ങഴിനീർക്കിഴങ്ങ് നല്ലതാണ്. നെഞ്ചെരിച്ചിൽ, ഉദരരോഗങ്ങൾ, ഉറക്കമില്ലായ്മ എന്നിവയ്ക്കും മരുന്നായി ഉപയോഗിക്കുന്നുണ്ട്.
വംശ വർദ്ധന
കിഴങ്ങുകൾ വഴിയാണ് ഇതിന്റെ വംശ വർദ്ധന നടക്കുന്നത്.
കൃഷിക്കാലം
മെയ്-ജൂൺ മാസങ്ങളിലാണ് ഇത് കൃഷിചെയ്യാൻ അനുയോജ്യമായ കാലം. മേയ്, ജൂൺ മാസങ്ങളിൽ നാല് മുതൽ അഞ്ച് മഴ ലഭിച്ചതിന് ശേഷം കിഴങ്ങുകൽ നടാവുന്നതാണ്. കിഴങ്ങ് നടുന്നതിനുമുമ്പ് നിലം നന്നായി ഉഴുതതിന് ശേഷം ഹെക്ടറിന് 10 മുതൽ 15 ടൺ ജൈവവളം നൽകാം. ഒരു മീറ്റർ വീതിയിൽ വാരങ്ങൾ ഉണ്ടാക്കിയ ശേഷം ഇവയിൽ 15 ഗ്രാം തൂക്കമുള്ള കിഴങ്ങുകൾ നടാവുന്നതാണ്. ഒരു ഹെക്ടർ സ്ഥലത്ത് കിഴങ്ങുകൾ നടുവാൻ ഏകദേശം 2500 മുതൽ 3000 വരെ കിഴങ്ങുകൾ വേണ്ടിവരും. കിഴങ്ങ് രണ്ടു മൂന്ന് ദിവസം പുകകൊള്ളിക്കുന്നത് നന്നായിരിക്കും. നല്ല മുളകൾ വരുന്നതിന് ഇത് സഹായിക്കും.
വിളവെടുപ്പ്
ഏഴ് മുതൽ എട്ട് മാസം പ്രായമാകുമ്പോൾ വിളവെടുക്കാം. ഇലകൾ ഉണങ്ങി തുടങ്ങുന്നതാണ് കിഴങ്ങുകൾ മൂത്തതിന്റെ ലക്ഷണം.
പുറത്തുനിന്നുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കിഴങ്ങുകൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:കിഴങ്ങുകൾ വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ
വധശിക്ഷ ചൈനയിൽ
ചൈനയിൽ നികുതി വെട്ടിപ്പ്, കൊലപാതകം, മയക്കുമരുന്ന് കടത്ത് എന്നിങ്ങനെ പല കുറ്റങ്ങൾക്കും വധശിക്ഷ നൽകാറുണ്ട്. ചൈനയിലാണ് ഓരോ വർഷവും ഏറ്റവും കൂടുതൽ ആൾക്കാരെ വധശിക്ഷയ്ക്ക് വിധേയമാക്കുന്നത്. ഇറാൻ, സിംഗപ്പൂർ എന്നീ രാജ്യങ്ങളിൽ ജനസംഖ്യാനുപാതം വച്ചു നോക്കുമ്പോൾ കൂടുതൽ വധശിക്ഷകൾ നൽകപ്പെടുന്നുണ്ട്. സംഘടനകളുടെ അഭിപ്രായത്തിൽ യഥാർത്ഥ ശിക്ഷാ നിരക്ക് ഔദ്യോഗിക നിരക്കിനേക്കാൾ വളരെ അധികമാണ്. 2009-ൽ ദുയി ഹുവ ഫൗണ്ടേഷൻ എന്ന സംഘടനയുടെ അഭിപ്രായത്തിൽ ചൈനയിൽ 5,000 ആൾക്കാർക്ക് വധശിക്ഷ നൽകിയിരുന്നു. മറ്റെല്ലാ രാജ്യങ്ങളും ചേർന്ന എണ്ണത്തേക്കാൾ കൂടുതലാണിത്. യധാർത്ഥ കണക്ക് ഔദ്യോഗിക രഹസ്യമാണ്.
വധശിക്ഷ ലഭിക്കാവുന്ന കുറ്റങ്ങളുടെ എണ്ണം കുറയ്ക്കുകയും വധശിക്ഷ നിയന്ത്രിക്കുകയും ചെയ്യുക എന്നത് ചൈനീസ് സർക്കാരിന്റെ ഒരു ലക്ഷ്യമാണ്. 2011-ൽ നാഷണൽ പീപ്പിൾസ് കോൺഗ്രസ് സ്റ്റാന്റിംഗ് കമ്മിറ്റി വധശിക്ഷ കിട്ടാവുന്ന കുറ്റങ്ങളുടെ എണ്ണം 68-ൽ നിന്ന് 55 ആയി കുറച്ചു. അതേ വർഷം തന്നെ പർമോന്നത ജനകീയ കോടതി കീഴ്ക്കോടതികൾ രണ്ട് വർഷത്തേയ്ക്ക് വധശിക്ഷ നിറുത്തിവയ്ക്കാനും വളരെ ഗുരുതരമായ കുറ്റങ്ങൾ ചെയ്യുന്ന അപൂർവം കുറ്റവാളികൾക്ക് മാത്രമേ ഇത് നൽകാവൂ എന്നും ഉത്തരവിട്ടു.
ഹോങ് കോങ്, മകാവു എന്നീ പ്രവിശ്യകളിൽ വധശിക്ഷ നിലവിലില്ല.
ചരിത്രം
ഇപ്പോൾ ചൈനയിൽ ധാരാളം വധശിക്ഷകൾ നടപ്പിലാക്കുന്നുണ്ടെങ്കിലും ടാങ്ക് രാജവംശക്കാലത്ത് വധശിക്ഷ നിരോധിക്കപ്പെട്ടിരുന്നു. 747-ൽ ക്സുവാൻസോങ് ചക്രവർത്തിയാണ് വധശിക്ഷ നിരോധിച്ചത്. വധശിക്ഷയ്ക്ക് പകരം പീഡനമോ നാടുകടത്തലോ പോലെ മറ്റു ശിക്ഷകളാണ് നൽകിയിരുന്നത്. 12 വർഷങ്ങൾക്കു ശേഷം അൻ ലുഷാൻ കലാപത്തെത്തുടർന്ന് വധശിക്ഷ പുനരാരംഭിച്ചു. കഴുത്തു ഞെരിക്കലും ശിരച്ഛേദവുമായിരുന്നു ടാംഗ് കാലത്തെ ശിക്ഷാരീതികൾ. ധാരാളം കുറ്റങ്ങൾക്ക് വധശിക്ഷ നൽകപ്പെട്ടിരുന്നു. കഴുത്ത് ഞെരിച്ച് കൊല്ലുന്നത് കൂടുതൽ വേദനയനുഭവിക്കുന്ന തരം ശിക്ഷയാണെങ്കിലും ചൈനയിൽ ശിരഛേദം കൂടുതൽ കഠിനമായ ശിക്ഷയായാണ് കരുതപ്പെട്ടിരുന്നത്.കൺഫൂഷ്യൻ മതവിശ്വാസത്തിൽ ശരീരം മതാപിതാക്കളിൽ നിന്നുള്ള ദാനമായതുകൊണ്ട് മൃതദേഹം മറവുചെയ്യുമ്പോൾ മുറിച്ച് രണ്ടാക്കപ്പെടുന്നത് പിതൃക്കളോടുള്ള അവജ്ഞയായി കരുതപ്പെട്ടിരുന്നതാണ് ഇതിന് കാരണം. ചൈനക്കാർക്ക് പക്ഷേ ക്വാർട്ടർ ചെയ്യുന്നതുപോലുള്ള മറ്റു ശിക്ഷാരീതികളുണ്ടായിരുന്നു. അരയിൽ വച്ച് മുറിച്ച് കൊല്ലുന്ന രീതി ക്വിങ് രാജവംശത്തിന്റെ കാലത്ത് നിറുത്തലാക്കപ്പെട്ടു. വളരെ വേദനാജനകവും ക്രൂരവുമായ മരണമായതുകൊണ്ടായിരുന്നു ഇത് നിരോധിക്കപ്പെട്ടത്. ചില കഥകളിൽ ശിരസ്സറുത്ത ആൾക്കാർ പെട്ടെന്ന് മരിച്ചിരുന്നില്ല.
നിയമ നടപടികൾ
രാഷ്ട്രീയവും സാമൂഹിക കാര്യങ്ങളും വധശിക്ഷയെ സ്വാധീനിക്കാറുണ്ട്. 2003-ൽ ഒരു കീഴ്ക്കോടതി ട്രയാഡ് എന്നറിയപ്പെടുന്ന ഒരു അധോലോക നേതാവിനെ രണ്ടുവർഷത്തെ നല്ല നടപ്പിനൊപ്പം വധശിക്ഷയ്ക്ക് വിധിച്ചു. ശിക്ഷ വളരെ കുറവാണെന്നായിരുന്നു പൊതുജനാഭിപ്രായം. ഇതുകാരനം സുപ്രീം കോടതി കേസ് വീണ്ടും വിചാരണ ചെയ്ത് വധശിക്ഷ വിധിച്ചു. ഉടൻ തന്നെ ഇത് നടപ്പാക്കുകയും ചെയ്തു.
ശിക്ഷാനടപടി
1997-ൽ വധശിക്ഷയ്ക്കായി ചൈന വിഷം കുത്തിവച്ച് കൊല്ലൽ എന്ന മാർഗ്ഗം സ്വീകരിച്ചു.
ക്രിമിനൽ നടപടിക്രമത്തിലെ ആർട്ടിക്കിൾ 212 ആണ് വധശിക്ഷാരീതി വിശദമാക്കുന്നത്:
ചൈനയിൽ (പീപ്പിൾസ് റിപ്പബ്ലിക് ഓഫ് ചൈന) 1949-ന് ശേഷം ഫയറിംഗ് സ്ക്വാഡുപയോഗിച്ച് വെടിവച്ചായിരുന്നു സാധാരണ വധശിക്ഷ നടപ്പാക്കാറുണ്ടായിരുന്നത്. അടുത്തകാലത്തായി ശിക്ഷാരീതി വിഷം കുത്തിവയ്ക്കലിലേക്ക് മാറിയിട്ടുണ്ട്. എന്തു രീതിയിലാണ് വധശിക്ഷ നടപ്പാക്കുന്നതെന്നതും എന്തൊക്കെ മരുന്നുകളാണ് ഉപയോഗിക്കുന്നതെന്നതും പുറത്തറിയാത്ത രഹസ്യങ്ങളാണ്. ചില കേസുകളിലെങ്കിലും വധശിക്ഷയ്ക്ക് വിധിക്കപ്പെട്ടവരെ മയക്കാനുള്ള മരുന്നു കൊടുത്ത ശേഷം പോലീസ് വാനായി തെറ്റിദ്ധരിപ്പിക്കും വിധം തയ്യാറാക്കിയ ഒരു വധശിക്ഷാ വാനിൽ പ്രവേശിപ്പിച്ചാണ് ശിക്ഷ നടപ്പിലാക്കുന്നത്.
പണ്ട് ആരാച്ചാരായി പ്രവർത്തിച്ചിരുന്നത് ജനങ്ങളുടെ സായുധ പോലീസ് സേനാംഗങ്ങളായിരുന്നു. അടുത്ത കാലത്തായി നിയമ പോലീസ് സേന ഈ ചുമതല ഏറ്റെടുത്തിട്ടുണ്ട്.
വധശിക്ഷ കിട്ടാവുന്ന കുറ്റങ്ങൾ
മറ്റൊരു രാജ്യത്തും വധശിക്ഷ ലഭിക്കാത്ത കുറ്റങ്ങൾക്കും ചൈനയിൽ മരണ ശിക്ഷ നൽകാറുണ്ട്. നികുതി വെട്ടിപ്പ് ഉദാഹരണം. മയക്കു മരുന്നുമായി ബന്ധപ്പെട്ട കുറ്റങ്ങൾ, അഴിമതി, മോഷണം എന്നിവയൊക്കെ മരണശിക്ഷ ലഭിക്കാവുന്ന കുറ്റങ്ങളാണ്. ദേശീയ സ്വത്തുക്കൾക്കെതിരേയുള്ള കുറ്റങ്ങൾക്കും ചൈനയിൽ വധശിക്ഷ കിട്ടാം. 1997-ന് മുൻപ് ഭീമൻ പാണ്ടകളെ കൊന്നാലും വധശിക്ഷ ലഭിക്കുമായിരുന്നു.
2011-ൽ പതിമൂന്ന് കുറ്റങ്ങളെ വധശിക്ഷയിൽ നിന്ന് ഒഴിവാക്കി. പുരാവസ്തുക്കൾ, വന്യജീവികളിൽ നിന്ന് ലഭിക്കുന്ന വസ്തുക്കൾ, വിലയേറിയ ലോഹങ്ങൾ എന്നിവ കള്ളക്കടത്തു നടത്തുക ഇക്കൂട്ടത്തിൽ പെടുന്നു. ഒഴിവാക്കപ്പെട്ട കുറ്റങ്ങളിൽ വധശിക്ഷ വിധിക്കപ്പെടുന്നത് അത്യപൂർവ്വമായിരുന്നു.
കുറ്റകൃത്യം നടത്താനുള്ള ശ്രമത്തിനും ചൈനയിൽ വധശിക്ഷ നൽകാറുണ്ട്.
വധശിക്ഷ നൽകപ്പെടുന്ന നിരക്ക്
സ്ഥിതീകരിച്ച റിപ്പോർട്ടുകൾ പ്രകാരം ചൈനയിലെ വധശിക്ഷാ നിരക്ക് ഇറാനേക്കാൾ കുറവാണെങ്കിലും പാകിസ്താൻ, അമേരിക്കൻ ഐക്യനാടുകൾ എന്നിവിടങ്ങളിലേക്കാൾ കൂടുതലാണ്.
ചില പ്രമാദമായ കേസുകളിൽ ശിക്ഷാനടപടിയെക്കുറിച്ചുള്ള വിവരങ്ങൾ പരസ്യമാക്കും. രാജ്യത്തിലെ ഭക്ഷ്യ-മരുന്ന് മേൽനോട്ട വകുപ്പ് ഡയറക്റ്ററായിരുന്ന ഷെങ് ക്സിഓയു എന്നയാളുടെ വധശിക്ഷ സിൻഹുവ വാർത്താ ഏജൻസിയും ദേശീയ ടെലിവിഷനും റിപ്പോർട്ട് ചെയ്തിരുന്നു.
2009-ൽ ആംനസ്റ്റി ഇന്റർനാഷണൽ സംഘടനയുടെ കണക്കനുസരിച്ച് ദശലക്ഷത്തിൽ ഒരാൾ വീതം ചൈനയിൽ വധശിക്ഷയ്ക്കിരയായി (1718 ശിക്ഷകൾ). ) കണക്ക് ഇതിലും വളരെക്കൂടുതലാവാനും സാദ്ധ്യതയുണ്ട്.
വിദേശികൾക്ക് വധശിക്ഷ
വിദേശികൾക്ക് വിരളമായേ ചൈനയിൽ വധശിക്ഷ ലഭിക്കാറുള്ളൂ. 2009 ഡിസംബർ 29-ന് അക്മാൽ ഷേയ്ക്ക് എന്ന പാകിസ്താനി വംശജനായ ബ്രിട്ടീഷ് പൗരനെ 2007-ൽ നാലു കിലോഗ്രാം ഹെറോയിൻ കള്ളക്കടത്തു നടത്തിയതിന് വധിക്കുകയുണ്ടായി. 50 ഗ്രാമിനുമേൽ ഹെറോയിൻ കടത്തുന്ന കുറ്റത്തിന് വധശിക്ഷ നിർബന്ധമാണ്. ബ്രിട്ടീഷ് രാഷ്ട്രീയക്കാരും നയതന്ത്ര ഉദ്യോഗസ്ഥരും വധശിക്ഷ ഒഴിവാക്കാൻ ശ്രമിച്ചെങ്കിലും പരാജയപ്പെട്ടു. ബ്രിട്ടനിലെ ചൈനീസ് അംബാസഡർ ചൈനയിലെ നിയമവ്യവസ്ഥ സർക്കാരിൽ നിന്നും സ്വതന്ത്രമാണെന്ന് അവകാശപ്പെട്ടു.
അന്റോണിയോ റിവ എന്ന ഇറ്റലിക്കാരൻ റയൂച്ചി യമഗുച്ചി എന്ന ജപ്പാൻ കാരനൊപ്പം 1951-ൽ വധിക്കപ്പെട്ടു. മാവോ സെതുങിനെയും മറ്റ് ഉയർന്ന കമ്യൂണിസ്റ്റ് പാർട്ടിക്കാരെയും വധിക്കാൻ ശ്രമിച്ചെന്ന കുറ്റമായിരുന്നു അവർക്കുമേൽ ആരോപിക്കപ്പെട്ടിരുന്നത്. 2010 ഏപ്രിൽ 6-ന് മിറ്റ്സുനോബു അകാനോ എന്ന ജപ്പാൻ പൗരനെ ചൈന വധിച്ചു. 1.5 കിലോഗ്രാം ഉത്തേജക മരുന്നുകൾ കയ്യിലുണ്ടായിരുന്നു എന്നതായിരുന്നു കുറ്റം. 4 കിലോഗ്രാം ഹെറോയിൻ കൊണ്ടുനടന്നതിന് മൂന്ന് ഫിലിപ്പീൻസുകാരെ 2011 മാർച്ചിൽ വിഷം കുത്തിവച്ച് വധിച്ചു. ഫിലിപ്പീൻസ് സർക്കാർ ഇവരുടെ ശിക്ഷ കുറയ്ക്കണമെന്ന് ചൈനീസ് സർക്കാരിനോട് ആവശ്യപ്പെട്ടുവെങ്കിലും സ്വദേശികളും വിദേശികളുമായ മയക്കുമരുന്ന് കടത്തുകാർക്ക് തുല്യ പരിഗണനയാണ് ചൈനീസ് കോടതികൾ നൽകുന്നതെന്ന് പറഞ്ഞ് ഈ അപേക്ഷ ചൈന തള്ളിക്കളഞ്ഞു. മറ്റൊരു ഫിലിപ്പീൻസുകാരനെയും അതേ വർഷം ഡിസംബർ 8-ന് വധിക്കുകയുണ്ടായി.
2011 ഡിസംബർ 12-ന് ജാനിസ് ബ്രോൺവിൻ ലിൻഡൻ എന്ന 35 കാരിയായ ദക്ഷിണാഫ്രിക്കക്കാരിയെ മയക്കുമരുന്ന് കടത്തിയതിന് വധിച്ചു. 3 കിലോഗ്രാം മെത്താംഫിറ്റമിൻ കൊണ്ടുനടക്കവെ പിടിക്കപ്പെട്ടവരായിരുന്നു ജാനിസ്.
പൊതുജനാഭിപ്രായം
ചൈനയിൽ വധശിക്ഷയ്ക്ക് പരക്കെ പൊതുജനപിന്തുണയുണ്ട്. 1995-ൽ ചൈനയിലെ സാമൂഹ്യ പഠനങ്ങൾക്കായുള്ള അക്കാഡമി നടത്തിയ സർവേ കാണിക്കുന്നത് 95% ചൈനക്കാരും മരണശിക്ഷയെ പിന്തുണയ്ക്കുന്നുണ്ട് എന്നാണ്. മറ്റു പഠനങ്ങളിലും ഇതു മാതിരി ഫലങ്ങളാണ് കിട്ടിയിട്ടുള്ളത്. 2007-ൽ ബൈജിംഗ്, ഹുനാൻ, ഗുവാങ്ഡോങ് എന്നീ പ്രവിശ്യകളിൽ നടത്തിയ പഠനത്തിൽ 58% ആൾക്കാരേ വധശിക്ഷയെ പിന്തുണച്ചിരുന്നുള്ളൂ. ഓരോ കുറ്റങ്ങൾക്കും വധശിക്ഷ നൽകുന്നതിനെപ്പറ്റിയുള്ള ചോദ്യങ്ങളുടെ പ്രതികരണം വളരെ ഏറ്റക്കുറച്ചിലുകളുള്ളതായിരുന്നു. പൊതുവേ മരണശിക്ഷയെപ്പറ്റി അജ്ഞതയും താല്പര്യമില്ലായ്മയുമാണ് പഠനത്തിൽ തെളിഞ്ഞത്. ഭൂരിപക്ഷം 63.8 % ആൾക്കാരും സർക്കാർ ശിക്ഷയെപ്പറ്റിയുള്ള കണക്കുകൾ വെളിപ്പെടുത്തണമെന്നുള്ള അഭിപ്രായക്കാരായിരുന്നു.
വിമർശനം
മനുഷ്യാവകാശ സംഘടനകളും വിദേശ സർക്കാരുകളും പല കാരണങ്ങൾക്ക് ചൈനയുടെ വധശിക്ഷാ നിയമങ്ങളെ എതിർത്തിട്ടുണ്ട്. ബലപ്രയോഗമില്ലാത്ത കുറ്റങ്ങൾക്ക് വധശിക്ഷ നൽകുക, പീഡനമുപയോഗിച്ച് കുറ്റസമ്മതം നടത്തിക്കുക, അന്താരാഷ്ട്ര നിലവാരമില്ലാത്ത നിയമവ്യവസ്ഥ, സർക്കാർ പുലർത്തുന്ന രഹസ്യ സ്വഭാവം എന്നിവയൊക്കെ എതിർപ്പിനിടയാക്കിയിട്ടുണ്ട്.
പുറത്തേയ്ക്കുള്ള ലിങ്കുകൾ
ചൈന ചൈന
യൂനുസ് നബി
ബൈബിളിലും ഖുർആനിലും പരാമർശിക്കുന്ന പ്രവാചകൻ ആണ് യൂനുസ് നബി (يونس, Yūnus or يونان, Yūnān; Greek/Latin: Ionas) ഹിബ്രു ബൈബിളിലും ഈ നാമമാണുപയോഗിച്ചിരിക്കുന്നത്. ബി.സി എട്ടാം നൂറ്റണ്ടിൽ ഇസ്രയേലിൻറെ വടക്കൻ സാമ്രാജ്യത്തിലേക്ക് നിയോഗിതനായ പ്രവാചകനായാണ് പരിചയപ്പെടുത്തുന്നത്. യോനായുടെ പുസ്തകത്തിലെ കേന്ദ്ര കഥാപാത്രവും ഈ പ്രവാചകനാണ്. മത്സ്യത്തിന്റെ വായിലകപ്പെട്ട പ്രവാചകനെ കുറിച്ചു തന്നെ വിശുദ്ധ ഖുർആനിലും പരാമർശിക്കുന്നു. ഖുർആനിൽ സാഹിബുൽ ഹൂത് (മത്സ്യസഹവാസി), ദുന്നൂൻ എന്നീ പേരുകളും യൂനുസ് നബിക്ക് ഉപയോഗിച്ചിട്ടുണ്ട്.
വർഗ്ഗം:ഇസ്ലാമികം വർഗ്ഗം:ഇസ്ലാമിലെ പ്രവാചകന്മാർ
നാദിർ ഷാ (വിവക്ഷകൾ)
നാദിർഷാ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
എന്നെന്നും കണ്ണേട്ടന്റെ
1986-ൽ ഫാസിൽ സംവിധാനം ചെയ്ത് പുറത്തിറക്കിയ ഒരു മലയാള പ്രണയ ചിത്രമാണ് എന്നെന്നും കണ്ണേട്ടന്റെ. പുതുമുഖങ്ങളായ സംഗീതും സോണിയയുമാണ് പ്രധാനകഥാപാത്രങ്ങളെ അവതരിപ്പിച്ചത്.1986-ലെ മികച്ച ജനപ്രിയ ചലച്ചിത്രത്തിനുള്ള പുരസ്കാരം ലഭിച്ചത് ഈ ചിത്രത്തിനാണ്.ശ്രീവിദ്യയ്ക്ക് മികച്ച രണ്ടാമത്തെ നടിക്കുള്ള പുരസ്കാരവും ലഭിച്ചു. നിരൂപക പ്രശംസ ഏറ്റുവാങ്ങിയെങ്കിലും ബോക്സോഫീസിൽ പരാജയമായിരുന്നു.പക്ഷേ ഫാസിൽ തന്നെ, തമിഴിൽ വർഷം പതിനാറ് എന്ന പേരിൽ പുന:നിമിച്ചപ്പോൾ അവിടെ വമ്പൻ വിജയമായി.ഖുഷ്ബുവും കാർത്തിക്കും ആയിരുന്നു പ്രധാന അഭിനേതാക്കൾ.
External links
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:ഫാസിൽ സം‌വിധാനം ചെയ്ത ചലച്ചിത്രങ്ങൾ വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
പിയറി എഡ്മണ്ട് ബോയിസിയേർ
ലഘുചിത്രം|Portrait of Edmond Boissier പിയറി എഡ്മണ്ട് ബൊയിസിയേർ Pierre Edmond Boissier (25 May 1810 Geneva – 25 September 1885 Valeyres-sous-Rances) ഒരു സ്വിറ്റ്സർലാന്റ് സ്വദേശിയായ ഒരു സസ്യശാസ്ത്രജ്ഞനും പര്യവേഷകനും ഗണിതജ്ഞനും ആയിരുന്നു. അദ്ദേഹം ജാക്വസ് ബോയിസിയേറിന്റെയും (1784-1857) കാരൊലൈൻ ബുട്ടിനിയുടെയും (1759-1838) മകനായിരുന്നു. തന്റെ സഹോദരിയായ വലേറി ബീയിസിയേറിനൊപ്പം (1813-1894), അദ്ദേഹം, ഇറ്റാലിയനിലും ലാറ്റിനിലും വിദ്യാഭ്യാസം നേടി. പ്രകൃതിശാസ്ത്രത്തിൽ അദ്ദേഹത്തിനു താത്പര്യമുണ്ടായത് തന്റെ മാതാവിന്റെയും പ്രപിതാമഹന്റെയും (പിയറി ബുടിനി) പ്രേരണയാലാണ്. ആൽപ്‌സിലും ജൂറായിലും അദ്ദേഹം നടത്തിയ സാഹസിക യാത്രകൾ പിന്നീടുള്ള അദ്ദേഹത്തിന്റെ പ്രകൃതിശാസ്ത്രത്തിലുള്ള താത്പര്യത്തെ നിലനിർത്തി. ഓസ്റ്റിൻ പിറാമസ് ഡി കാൻഡോലെ നടത്തിയ അക്കഡമി ഓഫ് ജനീവ യില്ലുള്ള കോഴ്സിൽ പങ്കെടുക്കുകയുണ്ടായി.
അവലംബം
വർഗ്ഗം:1810-ൽ ജനിച്ചവർ വർഗ്ഗം:1885-ൽ മരിച്ചവർ വർഗ്ഗം:സ്വിസ് സസ്യശാസ്ത്രജ്ഞർ
ഓപ്പറേഷണൽ ആംപ്ലിഫയർ
thumb|300px|right|പല ഓപാംബ് [[integrated circuit|ഐ.സി കൾ 8 പിൻ ഡി.ഐ.പി ("DIP")]] ആം‌പ്ലിഫയർ സർക്യൂട്ട് ഉൾപ്പെടുന്ന മിക്ക ഇലക്ട്രോണിക്സ് സർക്യൂട്ടുകളുടെയും പ്രധാനപ്പെട്ട ഭാഗമാണ് ഓപാംബ് (op-amp) എന്ന പേരിൽ അറിയപ്പെടുന്ന ഓപറേഷണൽ ആംപ്ലിഫയർ . ഇവ കൂടുതലായും ഇൻ്റഗ്രേറ്റഡ് സർക്യൂട്ട് (IC) രൂപത്തിലാണ് ഉപയോഗിക്കുന്നത്.
ഇവയുടെ വിശേഷ ഫലം (ഔട്ട് പുട്ട്) (പ്രവർധനം (gain) പോലെയുള്ളവ) ഇൻറഗ്രേറ്റഡ് സർക്യൂട്ടിനു വെളിയിലുള്ള ഘടകങ്ങളുമായി (പ്രതിരോധകങ്ങൾ,കപ്പാസിറ്ററുകൾ മുതലായവ) നേരിട്ടു ബന്ധപ്പെട്ടിരിക്കുന്നു. അവയുടെ നിർമ്മാണ രീതിയും, താപനിലയും (പ്രവർത്തന താപനില) ഈ സവിശേഷ ഫലങ്ങളെ ചെറിയതോതിൽ സ്വാധീനിക്കുന്നുണ്ട്.
സർക്യൂട്ട് പ്രതീകങ്ങൾ
പവ്വർ സപ്ലെ പിന്നുകൾ ( ഉം ഉം) മറ്റ് പല രീതിയിലുള്ള സൂചകങ്ങൾ ഉപയോഗിച്ചു വരുന്നു. എന്നിരുന്നാലും സിഗ്നലുകളുടെ ആമ്പ്ലിഫിക്കേഷനു വേണ്ടി വരുന്ന അധിക പവ്വർ നൽകുക എന്ന ധർമം ഒന്നുതന്നെയാണ്. മിക്കപ്പോഴും ഇവയെ ഒഴിവാക്കിയാണ് സർക്യൂട്ട് ചിത്രങ്ങളിൽ ഇവ നൽകാറുള്ളത്. മറ്റൊരു സൂചക ഉപയോഗരീതി ഇങ്ങനെ ( ഉം ഉം)
പ്രവർത്തനം
ആം‌പ്ലിഫയറിന്റെ ഇൻപുട്ട് V_{\!+} എന്നതും V_{\!-} എന്നതുമായ രണ്ട് ടെർമിനലുകൾ ചേർന്നതാണ്. എന്നാൽ ഔട്ട്പുട്ട് ഈ ടെർമിനലുകളിലെ വോൾട്ടതയിലെ വ്യത്യാസത്തെ മാത്രമേ ആം‌പ്ലിഫൈ ചെയ്യുന്നുള്ളൂ. ഈ വോൾട്ടതയെ “ഡിഫറൻഷ്യൽ ഇൻപുട്ട് വോൾട്ടത“ എന്നു പറയുന്നു. ഔട്ട്പുട്ടിലെ വോൾട്ടതയെ കണക്കാക്കാൻ താഴെപ്പറയുന്ന സമവാക്യം ഉപയോഗിക്കാം.
ഇവിടെ V_{\!+} എന്നത് നോൺ ഇൻ‌വേർട്ടിങ്ങ് ടെർമിനലിലെ വോൾട്ടതയും, V_{\!-} എന്നത് ഇൻ‌വേർട്ടിങ്ങ് ടെർമിനലിലെ വോൾട്ടതയും A_{OL} എന്നത് ആം‌പ്ലിഫയറിന്റെ ഓപൺ ലൂപ്പ് ഗെയിനും ആണ്. ("ഓപൺ-ലൂപ്പ്" എന്നത് ഔട്ട്പുട്ടിൽ നിന്നും ഇൻപുട്ടിലേക്ക് ഫീഡ്ബാക്ക് ലൂപ്പ് ഇല്ല എന്നതിനെ സൂചിപ്പിക്കുന്നു. ഉണ്ടെങ്കിൽ അതിനെ “ക്ലോസ്ഡ് ലൂപ്പ്“ എന്നു പറയുന്നു)
1942: ആദ്യത്തെ ഓപ്പാമ്പ് (വാക്വം ട്യൂബ്)
പൊതുപ്രവർത്തനവും, നേർധാരാ ഡയറക്ട് കപ്പിളിങ്ങ് മൂലം ബന്ധിപ്പിക്കാവുന്നതും ഉയർന്ന ഗെയിൻ ഉള്ളതും ഇൻ‌വെർട്ടിങ്ങ് ഫീഡ്ബാക്കോടു കൂടിയതുമായ ആദ്യത്തെ ആം‌പ്ലിഫയർ ൽ ‘‘സമ്മിങ്ങ് ആം‌പ്ലിഫയർ‘‘ ("Summing Amplifier") എന്നത് കേൾ.ഡി സ്വാർഡ്സെൽ ജൂ. (Karl D. Swartzel Jr). എന്ന ആൾ ബെൽ ലാബ്സിൽ (Bell labs) നിന്നും1941 ൽ സമർപ്പിച്ചതാണ്. ഈ രൂപകല്പന 90 dB ഗെയിൻ നേടുന്നതിനായി മൂന്ന് വാക്വം ട്യൂബ് ഉപയോഗിച്ച് ഉള്ളതായിരുന്നു, ഇത് പ്രവർത്തിച്ചിരുന്നത് ±350 V ആണ്. ഇപ്പോഴുള്ള ഓപ്പാമ്പുകളിൽ ഉള്ള രണ്ട് ഇൻപുട്ടിൽ നിന്നും വ്യത്യസ്തമായി ഒരു ഇൻ‌വെർട്ടിങ്ങ് ഇൻപുട്ട് ആണ് ഉള്ളത്. രണ്ടാം ലോകമഹായുദ്ധക്കാലത്ത് ഈ അഭികല്പനയുടെ ഉപയോഗം M9 (സൈനികം) എന്ന ഡയറക്ടറിൽ ഉപയോഗിച്ചു ബെൽ ലാബ്സ് ആയിരുന്നു ഇതിന്റെ രൂപകർത്താക്കൾ. SCR584 റഡാറിൽ ഇതുപയോഗിച്ചതുമൂലം കൂടിയ തോതിലുള്ള പ്രവർത്തനശേഷി ലഭിക്കുകയുണ്ടായി (90% ത്തോടടുത്ത്), ഈ കണ്ടുപിടിത്തമില്ലങ്കിൽ ഇതസാധ്യമായിരുന്നു.
1947: സ്പഷ്ടമായ നോൺ ഇൻ‌വേർട്ടിങ്ങ് ഇൻപുട്ടോടു കൂടിയ ആദ്യത്തെ ഓപാം‌മ്പ്
left|thumb|120px|GAP/R's K2-W: വാക്വം ട്യൂബ് ഓപാം‌മ്പ് (1953) 1947- ൽ കൊളബിയ സർവകലാശാലയിലെ പ്രൊഫസർ ജോൺ ആർ. റാഗാസ്സിനി (Professor John R. Ragazzini) ആണ് ഔപചാരികമായി ഓപറേഷണൽ ആം‌പ്ലിഫയറിനെ എഴുതി നിർവചിച്ചതും നാമകരണം ചെയ്തതും. ഒരു വിദ്യാർഥിയാണ് ഇതു വികസിപ്പിച്ചതെന്നും അദ്ദേഹം ഇതിൽ പരാർശിക്കുന്നുണ്ട്. പലവിധത്തിലും മികച്ചതായ ഈ ഓപാം‌മ്പ് രൂപകല്പന ചെയ്തത് ലോബീ ജൂലി (Loebe Julie) ആണ്. ഇതിൽ രണ്ട് നവരീതികൾ ഉണ്ടായിരുന്നു, ഇൻപുട്ടിൽ നീളമുള്ള ട്രയോഡുകളുടെ ജോഡി ഉപയോഗിച്ചു, ഇത് ഔട്ട്പുട്ടിലുണ്ടാകുന്ന ഡ്രിഫ്റ്റ് ഒഴിവാക്കാൻ സഹായകമായി മറ്റൊരു വിശേഷത ഇതിനു രണ്ട് ഇൻപുട്ട് (നോൺ ഇൻ‌വേർട്ടിങ്ങ്, ഇൻ‌വേർട്ടിങ്ങ്, ഇൻപുട്ടുകൾ) ഉണ്ടായിരുന്നു എന്നതാണ്. ചോപ്പർ സ്റ്റെബിലൈസ്ഡ് ആം‌പ്ലിഫയറിന്റെ (chopper-stabilized amplifier) ആവിർഭാവം ഇതിനെ അധികനാൾ ഉപയോഗത്തിലിരിക്കുവാൻ അനുവദിച്ചില്ല.
1949: ആദ്യ ചോപ്പർ-സ്റ്റെബിലൈസ്ഡ് ഓപാം‌മ്പ്
1949 - ൽ എഡ്വിൻ എ ഗോൾഡ്ബെർഗ് (Edwin A. Goldberg) ചോപ്പർ-സ്റ്റെബിലൈസ്ഡ് ഓപാം‌മ്പിനു രൂപകല്പന നൽകിയത്. ഈ ഓപാം‌മ്പിൽ സാധാരണ ഓപാം‌മ്പിനെ കൂടാതെ ഒരു പ്രത്യാവർത്തിധാരാ വൈദ്യുതിയിൽ പ്രവർത്തിക്കുന്ന മറ്റൊരു ആം‌പ്ലിഫയർ കൂടി ഉണ്ട്. ചോപ്പർ നേർധാരാ വൈദ്യുതിയിലേക്കും ഗ്രൗണ്ടിലേക്കും പ്രെത്യേക ആവൃത്തിയിൽ (60 Hz or 400 Hz) മാറുമ്പോൾ പ്രത്യാവർത്തിധാരാ വൈദ്യുതി ഉണ്ടാകുന്നു. ഈ സിഗ്നലുകൾ ആം‌പ്ലിഫിക്കേഷനും, റെക്ടിഫിക്കേഷനും, ഫിൽറ്ററിങ്ങിനും വിധേയമാക്കിയ ശേഷം ഓപാം‌ബിന്റെ നോൺ ഇൻ‌വേർട്ടിങ്ങ് ഇൻപുട്ടിലേക്ക് വിടുന്നു. ഈ സംവിധാനം ഗെയിൻ വളരെ അധികം വർദ്ധിപ്പിക്കുവാൻ സഹായകമായി മാത്രമല്ല ഔട്ട്പുട്ടിലെ ഡ്രിഫ്റ്റും ഡി.സി ഓഫ്സെറ്റും കുറച്ചു. പക്ഷേ നോൺ ഇൻ‌വേർട്ടിങ്ങ് ഇൻപുട്ട് മറ്റൊന്നിനും ഉപയോഗിക്കാൻ കഴിയില്ല എന്നുള്ളത് ഇതിന്റെ ഒരു കുറവായിരുന്നു.
1953 - ൽ ജോർജ്ജ് എ ഫിൽബ്രിക്ക് ഇൻ‌കോർപറേറ്റഡ് (George A. Philbrick) പുതിയ രൂപമായ K2-W പുറത്തിറക്കിയതോടെ വാക്വം ട്യൂബ് ഓപാം‌മ്പ് വളരെ കൂടുതൽ ഉപയോഗത്തിൽ വന്നു. ഇതിൽ കാണിച്ചിരിക്കുന്ന GAP/R എന്നത് കമ്പനിയുടെ മുഴുവൻ ചുരുക്കപ്പേരാണ്‌. നോൺ ഇൻ‌വേർട്ടിങ്ങ് പിന്നുകളുടെ ഉപയോഗം കൂടുതലാകുകയും പുതിയരീതിയിലുള്ള ഓപാം‌മ്പ് ഉപയോഗത്തിൽ വന്നതും, ഇവയുടെ ഉപയോഗം കുറച്ചു
നോൺ ഇൻ‌വേർട്ടിങ്ങ് ആം‌പ്ലിഫയർ
frame|ഓപാം‌ബ് നോൺ ഇൻ‌വേർട്ടിങ്ങ് ആം‌പ്ലിഫയറായി ഉപയോഗിച്ചിരിക്കുന്നു
''ഒരു നോൺ ഇൻ‌വേർട്ടിങ്ങ് ആം‌പ്ലിഫയറിൽ, ഇൻപുട്ട് വോൾട്ടതയുടെ അതേ ദിശയിൽ ഔട്ട്പുട്ട് വോൾട്ടതയും മാറുന്നു.“
ഓപാം‌മ്പിന്റെ ഗെയിൻ സമവാക്യം:
പക്ഷേ ഈ സർക്കീട്ടിൽ V– എന്നത് മായി ബന്ധപ്പെട്ടിരിക്കുന്നു ഇതിനുകാരണം  ലൂടെയുള്ള നെഗറ്റീവ് ഫീഡ്ബാക്ക് നെറ്റ്വർക്കാണ്. ഉം ഉം വോൾട്ടേജ് ഡിവൈഡർ സർക്കീ‍ട്ടിന്റെ ഭാഗമായി വരുന്നു, അപ്പോൾ V– എന്നത് കൂടിയ പ്രതിരോധമുള്ളതായി മാറുന്നു.
അപ്പോൾ
ഇവിടെ
നമുക്ക് ലഭിക്കുന്നു.
വേണ്ടി പരിഹരിക്കുമ്പോൾ:
പക്ഷേ A_{OL} വളരെ വലുതാകുമ്പോൾ,
ഇൻ‌വേർട്ടിങ്ങ് ആം‌പ്ലിഫയർ
frame|right|ഓപാം‌ബ് ഇൻ‌വേർട്ടിങ്ങ് ആം‌പ്ലിഫയറായി ഉപയോഗിച്ചിരിക്കുന്നു
ഒരു ഇൻ‌വേർട്ടിങ്ങ് ആം‌പ്ലിഫയറിൽ, ഇൻപുട്ട് വോൾട്ടതയുടെ വിപരീത ദിശയിൽ ഔട്ട്പുട്ട് വോൾട്ടതയും മാറുന്നു.
ഓപാം‌മ്പിന്റെ ഗെയിൻ സമവാക്യം:
ഇവിടെ, V– എന്നത് നെയും  നെയും ആശ്രയിച്ചിരിക്കുന്നു.വോൾട്ടേജ് ഡിവൈഡർ സർക്കീ‍ട്ടിന്റെ ഭാഗമായി വരുന്ന  ഉം  ഇതിനു കാരണമാകുന്നു.
അതിനാൽ
ഈ ഫലം ഗെയിൻ സമവാക്യത്തിൽ പകരം ചേർക്കുകയും, നു വേണ്ടി പരിഹരിക്കുകയും ചെയ്യുമ്പോൾ:
പക്ഷേ A_{OL}വളരെ വലുതാകുമ്പോൾ
പുറത്തേക്കുള്ള കണ്ണികൾ
ഓപ്പറേഷണൽ ആം‌പ്ലിഫയർ (ഇംഗ്ലീഷ്)
അഞ്ചൽ ഓർത്തഡോക്സ് വലിയ പള്ളി
കൊല്ലം ജില്ലയിലെ അഞ്ചൽ പ്രദേശത്ത് സ്ഥിതി ചെയ്യുന്ന ഒരു ദേവാലയമാണ് അഞ്ചൽ വലിയ പള്ളി എന്നറിയപ്പെടുന്ന സെന്റ് ജോർജ്ജ് ഓർത്തഡോക്സ് വലിയ പള്ളി. മലങ്കര ഓർത്തഡോക്സ് സഭയുടെ തിരുവനന്തപുരം ഭദ്രാസനത്തിനു കീഴിലുള്ള ഈ ദേവാലയം വിശുദ്ധ ഗീവർഗീസിന്റെയും അഞ്ചലച്ചൻ എന്നറിയപ്പെടുന്ന യൗനാൻ കശിശയുടെയും മദ്ധ്യസ്ഥതയ്ക്ക് പ്രശസ്തമാണ്. 2009-ൽ ഈ ദേവാലയം വലിയ പള്ളിയായും 2010-ൽ പൗരസ്ത്യ ജോർജിയൻ തീർത്ഥാടന കേന്ദ്രങ്ങളിലൊന്നായും പ്രഖ്യാപിക്കപ്പെട്ടു.
വർഗ്ഗം:കൊല്ലം ജില്ലയിലെ ക്രിസ്ത്യൻ പള്ളികൾ
സൺഫ്ലവർ ഗാലക്സി
M 51 എന്ന ഗാലക്സി ഗണത്തിലെ വളരെ മനോഹരമായ ഒരു ഗാലക്സിയാണ് സൺഫ്ലവർ. ഭൂമിയിൽ നിന്ന് 37 പ്രകാശവർഷം അകലെ കിടക്കുന്ന ഇത് വിശ്വകദ്രു (Canis Venatici) എന്ന നക്ഷത്രഗണത്തിലാണ് കാണപ്പെടുന്നത്.
ചാൾസ് മെസ്സിയറിന്റെ സുഹൃത്തായ പിയറി മഖെയിൻ എന്ന ജ്യോതിശാസ്ത്രജ്ഞൻ 1779 ജൂൺ 4നാണ് ഈ ഗാലക്സിയെ കണ്ടെത്തുന്നത്. അന്നേ ദിവസം തന്നെ മെസ്സിയർ അദ്ദേഹത്തിന്റെ കാറ്റലോഗിൽ 63-)മത്തെ ബഹിരാകാശവസ്തുവായി ഇതിനെ രേഖപ്പെടുത്തി. പത്തൊമ്പതാം നൂറ്റാണ്ടിന്റെ മധ്യത്തിൽ റോസ് പ്രഭു ഇതിന്റെ സ്പൈറൽ ഘടന കണ്ടെത്തി. ആദ്യമായി തിരിച്ചറിഞ്ഞ 14 സ്പൈറൽ ഗാലക്സികളിൽ ഒന്നാണിത്. 1971മെയ് മാസത്തിൽ സൺഫ്ലവർഗാലക്സിയിലൊരു സൂപ്പർനോവയെ കണ്ടെത്തി.
അവലംബം
വർഗ്ഗം:താരാപഥങ്ങൾ വർഗ്ഗം:വിശ്വകദ്രു (നക്ഷത്രരാശി) വർഗ്ഗം:മെസ്സിയർ വസ്തുക്കൾ
ക്ലെറിഡേ
ക്ലെറിഡേ കുടുംബത്തിൽപ്പെട്ട ജീവികൾക്ക് അനേകതരം ആഹാരസമ്പാദന രീതികൾ കാണാനാവും. ഈ കുടുംബത്തിലെ ജീനസിൽപ്പെട്ട മിക്കയെണ്ണവും മാംസഭുക്കുകളാണ്. ഇവ മറ്റു വണ്ടുകളെയോ അവയുടെ ലാർവ്വകളെയോ ഭക്ഷിക്കുന്നു; എന്നിരുന്നാലും, മറ്റു ജീനസിൽ പെടുന്നവ മാലിന്യങ്ങൾ തിന്നു നശിപ്പിക്കുന്നവയോ പൂമ്പൊടി ഭക്ഷിക്കുന്നവയോ ആകുന്നു. ക്ലെറിഡുകൾക്ക് രോമാവൃതമായ നീളംകൂടിയ ശരീരവും മിക്കപ്പോഴും തിളങ്ങുന്ന നിറമുള്ളതും വിവിധതരത്തിലുള്ള ആന്റിനകൾ (സ്പർശനികൾ) ഉള്ളവയുമാണ്. ഈ വണ്ടുകൾ 3 മില്ലിമീറ്റർ മുതൽ 24 മില്ലിമീറ്റർ വരെ നീളമുള്ളവയാണ്. ക്ലെറിഡേ കുടുംബത്തിൽപ്പെട്ട വണ്ടുകളെ  അവയുടെ  5–5–5 tarsal formula ഉപയോഗിച്ച് കണ്ടെത്താവുന്നതാണ്. അതുപോലെ സ്റ്റെർണൈറ്റുകളുടെ വിഭജനം, പ്രത്യേക തരത്തിലുള്ള വെസിക്കിളുകളുടെ ഇല്ലായ്മ ഇവയും ഇവയെ തിരിച്ചരിയാനുള്ള ലക്ഷണങ്ങളാണ്. പെൺ ക്ലെറിഡേ വണ്ടുകൾ ഒരു സമയം 28–42 മുട്ടകൾവീതം ഇടുന്നു. മരങ്ങളുടെ തൊലിക്കിടയിലാണ് മുട്ടകളിടുന്നത്. പ്യൂപ്പ ദശയിലെത്തും മുമ്പ് ലാർവ്വകൾ മറ്റു ജീവികളെ നിരന്തരം ഭക്ഷിക്കുന്നു. കാലക്രമത്തിൽ അത് പ്രായപൂർത്തിയാവുന്നു.
വിവരണം
ഇടത്ത്‌|ലഘുചിത്രം|Narrow pronotum in Enoclerus ichneumoneus (Clerinae)
തിരിച്ചറിയൽ
വലത്ത്‌|ലഘുചിത്രം|5 rear leg tarsomeres of Tillus elongates (Tillinae)
വിതരണവും ഇക്കോളജിയും
വലത്ത്‌|ലഘുചിത്രം|Trichodes ornatus (Clerinae) on a flower
വർഗ്ഗീകരണം
വലത്ത്‌|ലഘുചിത്രം|Clerus mutillarius (Clerinae) വലത്ത്‌|ലഘുചിത്രം|Phymatophaea guttigera (Enopliinae) വലത്ത്‌|ലഘുചിത്രം|Lemidia aptera (Hydnocerinae) വലത്ത്‌|ലഘുചിത്രം|Necrobia violacea (Korynetinae) വലത്ത്‌|ലഘുചിത്രം|Tarsostenus univittatus (Tarsosteninae) വലത്ത്‌|ലഘുചിത്രം|Diplocladus kuwerti (Tillinae) വലത്ത്‌|ലഘുചിത്രം|Dermestoides sanguinicollis (incertae sedis)
Clerinae
Enopliinae (sometimes in Korynetinae)
Epiphloeinae (sometimes in Korynetinae)
Hydnocerinae (including Phyllobaeninae)
Korynetinae
Tarsosteninae (sometimes in Korynetinae)
Thaneroclerinae (tentatively placed here)
Tillinae
Incertae sedis
കരിയിലക്കാറ്റുപോലെ
സുധാകർ പി. നായറിന്റെ (സുധാകർ മംഗളോദയം) ശിശിരത്തിൽ ഒരു പ്രഭാതം എന്ന റേഡിയോ നാടകത്തെ ആസ്പദമാക്കി നിർമ്മിക്കപ്പെട്ട ചിത്രം, ഒരു പ്രസിദ്ധ ചലച്ചിത്രസംവിധായകന്റെ മരണവും അതിന്റെ അന്വേഷണവും പ്രമേയമാക്കുന്നു.മലയാളത്തിലെ മികച്ച ഒരു മിസ്റ്ററി ഇൻവെസ്റ്റിഗേഷൻ ത്രില്ലർ ചലച്ചിത്രമായി ഇതിനെ പരിഗണിക്കുന്നു.
കഥാസംഗ്രഹം
പ്രസിദ്ധ സിനിമാ സംവിധായകനായ ഹരികൃഷ്ണൻ (മമ്മൂട്ടി) തന്റെ വീട്ടിൽ കൊല്ലപ്പെട്ട നിലയിൽ കാണപ്പെടുന്നു. സംഭവസ്ഥലത്തു നിന്നും കിട്ടുന്ന തൂവാലയും ചപ്പലും കൊലപാതകി ഒരു സ്ത്രീയാണെന്ന നിഗമനത്തിലേക്ക് അന്വേഷണ ചുമതലയുള്ള ഡി വൈ എസ്ഇ പി അച്യുതൻകുട്ടിയെ (മോഹൻലാൽ) എത്തിക്കുന്നു. ഹരികൃഷ്ണന്റെ ഭാര്യയായ രാഗിണിയെയും (ജലജ), അദ്ദേഹം വളർത്തി കൊണ്ടുവന്ന സിനിമാനടിയെയും അച്യുതൻകുട്ടി ചോദ്യം ചെയ്യുന്നു. പക്ഷേ അവരിൽ നിന്നും പ്രത്യേകിച്ച് തുമ്പൊന്നും കിട്ടുന്നില്ല. ഹരികൃഷ്ണന്റെ ഡയറിയിൽ നിന്നും ചില കുറിപ്പുകളും ഒരു കത്തും ഒരു പഴയ ഫോട്ടോയും അച്യുതൻകുട്ടിക്കു ലഭിക്കുന്നു. അവ മുൻനിർത്തി നടത്തുന്ന അന്വേഷണത്തിൽ ഹരികൃഷ്ണന്റെ പഴയ കാമുകിയായ പാർവ്വതിയിലേക്ക് (ഉണ്ണിമേരി) സംശയം നീളുന്നു. പാർവതി ഇപ്പോൾ ഭഗിനിസേവാമയി എന്നാ പേരിൽ സന്യാസം സ്വീകരിച്ചു കഴിയുകയാണ്. അവരെ അറസ്റ്റ് ചെയ്യുന്നതോടെ അപ്രതീക്ഷിതമായ ചില വെളിപ്പെടുത്തലുകൾ നടക്കുന്നു. അച്യുതൻകുട്ടിയുടെ സഹോദരനായ അനിൽ കുമാറിന്റെ (റഹ്‌മാൻ) കാമുകിയായ ശില്പയും (കാർത്തിക), അവരുടെ അമ്മയായ തുളസിയും (ശ്രീപ്രിയ) ഈ കേസുമായി ബന്ധപ്പെടുന്നു. ഒടുവിൽ യഥാർത്ഥ പ്രതിയെ കണ്ടെത്തുമ്പോൾ അതിന് അച്യുതൻകുട്ടി കൊടുക്കേണ്ടി വന്ന വില വളരെ വലുതായിരുന്നു.
ചിത്രം കാണുവാൻ
വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി. പത്മരാജൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ വർഗ്ഗം:മോഹൻലാൽ-കാർത്തിക ജോഡി വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ വർഗ്ഗം:റഹ്‌മാൻ അഭിനയിച്ച മലയാള ചലച്ചിത്രങ്ങൾ വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
പെരിപാറ്റസ്
വെൽവെറ്റ് പുഴുക്കളിലെ ഒരു ജനുസ്സാണ് 'പെരിപാറ്റസ്'. 570 ദശലക്ഷത്തോളം വർഷങ്ങളായി പരിണാമസ്പർശമേൽക്കാതെ നിൽക്കുന്ന ഇവ, "ജീവിക്കുന്ന ജീവാശ്മങ്ങൾ"‍(living fossils) ആയി കണക്കാക്കപ്പെടുന്നു. ഓസ്ട്രേലിയ, ആഫ്രിക്ക, ഏഷ്യ, ന്യൂസിലൻഡ്, കോസ്റ്റ റീക്ക തുടങ്ങിയ പ്രദേശങ്ങളിൽ കാണപ്പെടുന്ന ഇവ യൂറോപ്പിലും അന്റാർട്ടിക്കയിലും ഇല്ല. ഇവ നാൽപ്പതോളാം ഉപവർഗ്ഗങ്ങളുണ്ട്. നിശാചാരിയായ മാംസ‌ഭുക്കാണ് പെരിപാറ്റസ്. ഒട്ടേറെ ജോഡി കാലുകളുള്ള ഈ അപൂർവ ജീവിയ്ക്ക് ഏറെക്കുറേ ഒരു പുഴുവിന്റെ ആകൃതിയാണ്. ആർത്രോപോഡു വർഗ്ഗത്തിൽ പെട്ട ജന്തുക്കളുമായി ഘടനാപരമായ പല സാദൃശ്യങ്ങളും പ്രകടിപ്പിക്കുന്ന പെരിപാറ്റസിന് ചില കാര്യങ്ങളിൽ അനലിഡുകളുമായും സാമ്യമുണ്ട്. മറ്റുജീവിവർഗ്ഗങ്ങൾ ഒന്നിലും കാണപ്പെടാത്ത ചില സവിശേഷസ്വഭാവങ്ങളും ഇതിനുണ്ട്.
ഇനങ്ങൾ
താഴെ പറയുന്നവയാണ് പ്രധാന വിഭാഗങ്ങൾ:
Peripatus antiguensis Bouvier, 1899 and Peripatus bavaysi Bouvier, 1899 are considered nomina dubia by Oliveira et al. 2012.
ശരീരഘടന
പെരിപാറ്റസിന്റെ ശരീരം ബാഹ്യമായി ഖണ്ഡീകരിക്കപ്പെട്ടിട്ടുള്ളതല്ല. ആർത്രോപോഡുകളുടേതുപോലെ ഖണ്ഡീകരിക്കപ്പെട്ട കാലുകളുമല്ല ഇവയ്ക്കുള്ളത്. എന്നാൽ ആർത്രോപോഡുകളുടേതുപോലുള്ള നഖങ്ങൾ ഇവയ്ക്കുണ്ട്. ക്യൂട്ടിക്കിൾ മൂടിയ ചർമ്മത്തിൽ "പാപ്പില്ല"-കൾ എന്നറിയപ്പെടുന്ന സൂക്ഷ്മമായ തന്തുക്കൾ വളർന്നിരിക്കുന്നു. പെരിപാറ്റസിന്റെ വെൽവെറ്റ് നിറത്തിനു പിന്നിൽ ഈ പാപ്പില്ലകളാണ്.
പെരിപാറ്റസിന്റെ ശരീരം മസ്തിഷ്കവൽക്കരിക്കപ്പെട്ടതല്ല.
ആഹാരം
പെരിപാറ്റസിന്റെ ആഹാരം മുഖ്യമായും ചെറിയ പ്രാണികളാണ്. ശിരസിനോടടുത്തുള്ള ഒരു ജോഡി സം‌വേദിനികൾ(antennae) ശ്രവിക്കുന്ന ഒട്ടലോടുകൂടിയ വെളുത്ത ദ്രാവകത്തിൽ കുരുക്കിയാണ് അത് ഇരയെ പിടിക്കുന്നത്. വായുവുമായി സമ്പർക്കത്തിൽ ഈ ദ്രവം ഉറയ്ക്കുന്നതോടെ ഇര നിശ്ചലമാക്കപ്പെടുന്നു. തുടർന്ന് ഇരയുടെ ബാഹ്യാസ്ഥികൂടത്തിൽ ഒരു സുഷിരമുണ്ടാക്കി പെരിപാറ്റസ് അതിലൂടെ ദഹനരസങ്ങൾ അടങ്ങിയ ശ്രവം കടത്തിവിടുന്നു. ശ്രവത്തിലെ രസങ്ങളുടെ പ്രവർത്തനത്തിൽ ദഹിച്ച ഇരയുടെ ആന്തരഭാഗങ്ങൾ പെരിപാറ്റസ് വലിച്ചടുത്ത് ആഹരിക്കുന്നു.
വിസർജ്ജനം നെഫ്രിഡിയകൾ എന്നറിയപ്പെടുന്ന സുഷിരങ്ങൾ വഴിയാണ്.
പ്രത്യുല്പാദനം
പെരിപാറ്റസ് വർഗ്ഗങ്ങൾക്കിടയിൽ പ്രത്യുല്പാദന തന്ത്രങ്ങളുടെ കാര്യത്തിൽ ഏറെ വൈവിദ്ധ്യമുണ്ട്. മുട്ടയിടുന്ന ഇനങ്ങളും അണ്ഡത്തെ ശരീരത്തിനുള്ളിൽ സൂക്ഷിച്ച് പൂർണ്ണമായോ ഭാഗികമോ ആയി വികസിച്ച കുഞ്ഞുങ്ങൾക്ക് ജന്മം കൊടുക്കുന്ന ഇനങ്ങളും ഉണ്ട്.
അവലംബം
വർഗ്ഗം:മാംസഭോജികൾ വർഗ്ഗം:ഇഴജന്തുക്കൾ വർഗ്ഗം:ജന്തുകുടുംബങ്ങൾ
വേഡ് പ്രോസസർ
250px|thumb|[[Pages]] 250px|thumb|[[OpenOffice.org Writer]] 250px|thumb|[[KWord]] 250px|thumb|[[LyX]]
ലേഖനങ്ങൾ തയ്യാറാക്കുവാനും മാറ്റങ്ങൾ വരുത്തുവാനും ഉപയോഗിക്കുന്ന ആപ്ലിക്കേഷൻ സോഫ്റ്റ്‌വെയറാണ്‌ വേഡ് പ്രോസസർ (Word processor). ഇതുപയോഗിച്ച് ലേഖനങ്ങൾ,കത്തുകൾ,നോട്ടീസുകൾ അങ്ങനെ വിവിധതരം എഴുത്തുരൂപങ്ങൾ നിർമ്മിക്കുവാനും അവയെ അടുക്കും ചിട്ടയോടുംകൂടി ക്രമീകരിക്കാനും അക്ഷരത്തെറ്റുകളും വ്യാകരണത്തെറ്റുകളും കണ്ടെത്താനും തിരുത്തുവാനും കഴിയും.
1970 കളിലും 80 കളിലും പ്രചാരത്തിലിരുന്ന ലേഖനങ്ങൾ തിരുത്താനായി മാത്രം ഉപയോഗിച്ചിരുന്ന കമ്പ്യൂട്ടറുകളെയും വേഡ് പ്രോസസർ എന്നു പറഞ്ഞിരുന്നു. ഇവയിൽ ഇലക്ട്രോണിക് ടൈപ്പ്റൈറ്ററിന്റെയും കീബോർഡിന്റെയും ഉപയോഗങ്ങൾ സമന്വയിപ്പിച്ചിരുന്നു.
ഏറ്റവും ആദ്യം പേഴ്സണൽ കമ്പ്യൂട്ടർ ഉപയോഗപ്പെടുത്താൻ തുടങ്ങിയ ആപ്ലിക്കേഷനുകളിലൊന്നാണ് വേഡ് പ്രോസസിംഗ്. ആധുനിക വേഡ്പ്രോസസറുകളെല്ലാം ഗ്രാഫിക്കൽ ഇന്റർഫേസ് ഉപയോഗപ്പെടുത്തുന്നു. അതുപോലെ എങ്ങനെ എഡിറ്റ് ചെയ്തുവോ അ‌ങ്ങനെ തന്നെ ലഭിക്കുന്ന (What You See Is What You Get | WYSIWYG) രീതിയിലാണ് മിക്ക വേഡ് പ്രോസസറുകളും പ്രവർത്തിക്കുന്നത്.
പശ്ചാത്തലം
കമ്പ്യൂട്ടർ സാങ്കേതികവിദ്യയിൽ നിന്ന് വേഡ് പ്രോസസറുകൾ വികസിപ്പിച്ചില്ല. പകരം, അവ മെക്കാനിക്കൽ മെഷീനുകളിൽ നിന്ന് പരിണമിച്ചു, പിന്നീട് അവ കമ്പ്യൂട്ടർ ഫീൽഡുമായി ലയിച്ചു. എഴുത്തിന്റെയും എഡിറ്റിംഗിന്റെയും ഭൗതിക വശങ്ങളുടെ ക്രമാനുഗതമായ യാന്ത്രികവൽക്കരണത്തിന്റെ കഥയാണ് വേഡ് പ്രോസസ്സിംഗിന്റെ ചരിത്രം, തുടർന്ന് അത് കോർപ്പറേഷനുകൾക്കും വ്യക്തികൾക്കും ലഭ്യമാക്കുന്നതിനുള്ള സാങ്കേതികവിദ്യയുടെ പരിഷ്കരണത്തിലേക്കുള്ള കഥയാണ്.
1970-കളുടെ തുടക്കത്തിൽ അമേരിക്കൻ ഓഫീസുകളിൽ വേഡ് പ്രോസസ്സിംഗ് എന്ന പദം പ്രത്യക്ഷപ്പെട്ടത് ടൈപ്പിസ്റ്റുകൾക്ക് ജോലി കാര്യക്ഷമമാക്കുക എന്ന ആശയത്തെ കേന്ദ്രീകരിച്ചായിരുന്നു, എന്നാൽ ഉടൻ തന്നെ അർത്ഥം മുഴുവൻ എഡിറ്റിംഗ് സൈക്കിളിന്റെയും ഓട്ടോമേഷനിലേക്ക് മാറി.
ആദ്യം, വേഡ് പ്രോസസ്സിംഗ് സിസ്റ്റങ്ങളുടെ ഡിസൈനർമാർ നിലവിലുള്ള സാങ്കേതികവിദ്യകൾ ഉയർന്നുവരുന്നവയുമായി സംയോജിപ്പിച്ച് സ്റ്റാൻഡ്-എലോൺ ഉപകരണങ്ങൾ വികസിപ്പിക്കുകയും പേഴ്സണൽ കമ്പ്യൂട്ടറിന്റെ ഉയർന്നുവരുന്ന ലോകത്ത് നിന്ന് വ്യത്യസ്തമായ ഒരു പുതിയ ബിസിനസ്സ് സൃഷ്ടിക്കുകയും ചെയ്തു. 1950-കൾ മുതൽ ബിസിനസ്സ് അഡ്മിനിസ്ട്രേഷനിൽ കമ്പ്യൂട്ടറുകളുടെ പ്രയോഗമായിരുന്ന കൂടുതൽ പൊതുവായ ഡാറ്റാ പ്രോസസ്സിംഗിൽ നിന്നാണ് വേഡ് പ്രോസസ്സിംഗ് എന്ന ആശയം ഉടലെടുത്തത്.
ചരിത്രത്തിൽ, മൂന്ന് തരം വേഡ് പ്രോസസ്സറുകൾ ഉണ്ട്: മെക്കാനിക്കൽ, ഇലക്ട്രോണിക്, സോഫ്റ്റ്വെയർ.
മെക്കാനിക്കൽ വേഡ് പ്രോസസ്സിംഗ്
ആദ്യത്തെ വേഡ് പ്രോസസ്സിംഗ് ഉപകരണം (ഒരു ടൈപ്പ് റൈറ്ററിന് സമാനമായി കാണപ്പെടുന്ന "അക്ഷരങ്ങൾ ട്രാൻസ്‌ക്രൈബുചെയ്യുന്നതിനുള്ള യന്ത്രം") ഹെൻറി മിൽ "ഇത്രയും വ്യക്തമായും കൃത്യമായും എഴുതാൻ കഴിവുള്ള ഒരു യന്ത്രത്തിന് പേറ്റന്റ് നേടി. " ഒരു നൂറ്റാണ്ടിലേറെ കഴിഞ്ഞ്, ടൈപ്പോഗ്രാഫർക്കായി വില്യം ഓസ്റ്റിൻ ബർട്ടിന്റെ പേരിൽ മറ്റൊരു പേറ്റന്റ് പ്രത്യക്ഷപ്പെട്ടു. പത്തൊൻപതാം നൂറ്റാണ്ടിന്റെ അവസാനത്തിൽ, ക്രിസ്റ്റഫർ ലാതം ഷോൾസ് ആദ്യമായി തിരിച്ചറിയാവുന്ന ടൈപ്പ്റൈറ്റർ സൃഷ്ടിച്ചു, അത് ഒരു വലിയ വലിപ്പമാണെങ്കിലും, അതിനെ "ലിറ്റററി പിയാനോ" എന്ന് വിശേഷിപ്പിച്ചു.
അവലംബം
വർഗ്ഗം:ഓഫീസ് സോഫ്റ്റ്‌വെയർ വർഗ്ഗം:വേഡ് പ്രോസസറുകൾ
ഐവാൻസ് ചൈൽഡ് ഹുഡ്
റഷ്യൻ സംവിധായകനായ ആന്ദ്രെ തർക്കോവ്സ്കി 1962 ൽ പുറത്തിറക്കിയ ചലചിത്രം. രണ്ടാം ലോകമഹായുദ്ധകാലത്തെ കഥയാണിത്. പന്ത്രണ്ട് വയസുകാരനായ ഐവാന്റെ ഓർമ്മകളിലൂടെയാണ് സിനിമ പുരോഗമിക്കുന്നത്.ആന്ദ്രേ തർകോവ്സ്കിയുടെ ആദ്യസിനിമയാണിത്.തികച്ചും അപ്രതീക്ഷിതമായിട്ടാണ് ആന്ദ്രേ ത?കോവ്‌സ്കി തന്റെ ആദ്യഫീച്ചർ ചിത്രം സം വിധാനം ചെയ്യുന്നത്.മുൻപ് തീരുമാനിച്ചുറപ്പിക്കപ്പെട്ട സം വിധായകൻ നീക്കം ചെയ്യപ്പെട്ടപ്പോൾ ആ ഒഴിവിലേക്ക് അദ്ദേഹം തികച്ചും അപ്രതീക്ഷിതമായി തിരഞ്ഞെടുക്കപ്പെടുകയായിരുന്നു.
രചന
രണ്ടാം ലോകമഹായുദ്ധത്തിലെ റഷ്യൻ ജനതയുടെ പ്രതിരോധത്തിന്റെ കഥ പറയുന്ന ,വ്‌ലാഡിമീർ ബോഗോമൊളേവിന്റെ 'ഐവാൻ' എന്ന കഥയെ ആസ്പദമാക്കി തിരക്കഥ  രചിച്ചത് മിഖൈൽ പാപാവ ആണ്.
കഥാ സംഗ്രഹം
ഈ സിനിമയിൽ ഒരു പന്ത്രണ്ട് വയസ്സുകാരനാണ് നായകൻ-ഐവാൻ. യുദ്ധത്തിൽ നാസികളുടെ ആക്രമണത്തിൽ അമ്മയും അച്ഛനും കുഞ്ഞനുജത്തിയും കൊല്ലപ്പെട്ട അനാഥനാണവൻ.റഷ്യൻ പട്ടാളത്തിലെ ചില ഓഫീസർമാരാണ് അവന്റെ രക്ഷാകർത്താക്കൾ.കേണലായ ഗ്രിയാസ്നോവ് ഐവാന് പിത്രു തുല്യനാണ്. കിഴക്കൻ യുദ്ധ മുന്നണിയിൽ ജെർമൻ സഖ്യസേനയുമായി പൊരുതുകയാണവർ. ഐവാനെ പഠിപ്പിക്കാനയക്കാൻ അവർ ശ്രമിക്കുന്നുണ്ട്. പക്ഷേ ഐവാൻ പട്ടാളത്തോടൊപ്പം നാസികളോട് പൊരുതുവാനുള്ള തീരുമാനത്തിലാണ്. അവന്റെ പ്രായത്തിന്റെയും മെലിഞ്ഞുണങ്ങിയ ശരീര പ്രക്രുതത്തിന്റെയും ആനുകൂല്യമുപയോഗിച്ച്- ശത്രുപാളയത്തിൽ നുഴഞ്ഞ്കയറി രഹസ്യങ്ങൾ ചോർത്തുന്ന ചാരപ്പണി ചെയ്യുകയാണവൻ. അവിശ്വസനീയമാം വിധം കെടുതികൾക്കും നാശനഷ്ടങ്ങൾക്കും കാരണമായ ലക്ഷക്കണക്കിനു മനുഷ്യർ മരിക്കുന്നതിനും അനാഥരാകുന്നതിനും കാരണമായ മഹായുദ്ധം ഒറ്റ യുദ്ധരംഗം പോലുമില്ലാതെയാണ് ഈ സിനിമയിൽ അവതരിപ്പിക്കപ്പെടുന്നത്.ശാന്തവും ലളിതവും ആഹ്ലാദകരവുമായ ഒരു കുട്ടിക്കാലം ഐവാനും ഉണ്ടാ യിരുന്നു.തന്റെ കുട്ടിക്കാലവും ആത്യന്തികമായി സ്വന്തം ജീവിതം തന്നെയും അപഹരിക്കപ്പെട്ടതിന്റെ വേദനയിൽ യുദ്ധമുഖത്തു നിന്നുള്ള ഐവാന്റെ സ്വപ്നങ്ങൾ,ഓർമ്മകൾ,യുദ്ധം തരിപ്പണമാക്കിയ നിഷ്കളങ്കരായ കുട്ടികളുടെ ലോകവും തമ്മിലുള്ള വൈരുദ്ധ്യം ഇവയിലാണ് സിനിമ ഊന്നുന്നത്.
പ്രതികരണം
തർക്കോവ്‌സ്കിയുടെ സിനിമകളിൽ ഏറ്റവും പ്രദർശനവിജയം നേടിയത് ഐവാൻസ് ചൈൽഡ് ഹുഡ് ആണ്.എന്നാൽ തർക്കോവ്‌സ്കി ഈ ചിത്രത്തിന്റെ കാര്യത്തിൽ പൂർണത്യപ്തൻ ആയിരുന്നില്ല.
ധാരാളം ചലച്ചിത്രകാരന്മാരും ബുദ്ധിജീവികളും ഈ സിനിമയെ പ്രകീർത്തിച്ച് എഴുതിയിട്ടു്.ഇറ്റാലിയൻ പത്രമായ ഘ'ഡിശമേ യിൽ എഴുതിയ ലേഖനത്തിൽ ഴാങ് പോൾ സാർത്ര് പറയുന്നു,അദ്ദേഹം കണ്ടത്തിൽ വച്ചേറ്റവും മനോഹരമായ സിനിമ ഐവാൻസ് ചൈൽഡ് ഹുഡ് ആണെന്ന്.
വിഖ്യാത ചലച്ചിത്രകാരൻ ഇംഗ്മർ ബർഗ്മാൻ ഈ സിനിമയെ കുറിച്ച് ഇങ്ങനെ പറയുന്നു: തർക്കോവ്‌സ്കിയുടെ ആദ്യചിത്രത്തെ ഞാൻ കത്തെിയത് ഒരു അത്ഭുതം പോലെയായിരുന്നു.താക്കോൽ എനിക്കു നൽകപ്പെട്ടിട്ടില്ലാത്ത ഒരു മുറിയുടെ മുന്നിൽ ഞാൻ നിൽക്കുകയാണ് എന്ന് ഞാൻ പെട്ടെന്ന് മനസ്സിലാക്കി.തർക്കോവ്‌സ്കി സ്വതന്ത്രമായും സുഖകരമായും ചലിച്ചിരുന്ന അത് ഞാൻ പലപ്പോഴും കയറണം എന്നാഗ്രഹിച്ചിരുന്ന മുറിയായിരുന്നു. `
അവാർഡുകൾ
ഒട്ടേറെ അവാർഡുകൾ നേടി ഈ സിനിമ.അന്താരാഷ്ട്രതലത്തിൽ ഒട്ടേറേ പ്രശംസ നേടി തർകോവ്‌സ്കി ഈ ചിത്രത്തിലൂടെ.
പുറത്തേക്കുള്ള കണ്ണികൾ
വർഗ്ഗം:റഷ്യൻ ചലച്ചിത്രങ്ങൾ വർഗ്ഗം:ആന്ദ്രേ തർകോവ്സ്കി സംവിധാനം ചെയ്ത സിനിമകൾ
ഫ്രീ ബി.എസ്.ഡി.
റിസർച്ച് യുണിക്സിനെ അടിസ്ഥാനമാക്കിയുള്ള ബെർക്ക്‌ലി സോഫ്റ്റ്വെയർ ഡിസ്ട്രിബ്യൂഷനിൽ (ബിഎസ്ഡി) നിന്ന് ഉത്ഭവിച്ച ഒരു സ്വതന്ത്ര ഓപ്പൺ സോഴ്‌സ് യുണിക്സ് പോലുള്ള ഓപ്പറേറ്റിംഗ് സിസ്റ്റമാണ് ഫ്രീബിഎസ്ഡി. ഫ്രീബിഎസ്ഡിയുടെ ആദ്യ പതിപ്പ് 1993 ൽ പുറത്തിറങ്ങി. 2005 ൽ, ഫ്രീബിഎസ്ഡി ഏറ്റവും പ്രചാരമുള്ള ഓപ്പൺ സോഴ്‌സ് ബിഎസ്ഡി ഓപ്പറേറ്റിംഗ് സിസ്റ്റമായിരുന്നു, ഇതിൽ മുക്കാൽ ഭാഗവും ലളിതമായി ഇൻസ്റ്റാൾ ചെയ്തതും അനുവദനീയമായ ലൈസൻസുള്ള ബിഎസ്ഡി സിസ്റ്റങ്ങളുമാണ്.
ഫ്രീബിഎസ്ഡിക്ക് ലിനക്സുമായി സമാനതകളുണ്ട്, സ്കോപ്പിലും ലൈസൻസിംഗിലും രണ്ട് പ്രധാന വ്യത്യാസങ്ങളുണ്ട്: ഫ്രീബിഎസ്ഡി ഒരു സമ്പൂർണ്ണ സിസ്റ്റത്തെ പരിപാലിക്കുന്നു, അതായത്, പ്രോജക്റ്റ് ഒരു കേർണൽ, ഉപകരണ ഡ്രൈവറുകൾ, യൂസർലാന്റ് യൂട്ടിലിറ്റികൾ, ഡോക്യുമെന്റേഷൻ എന്നിവ നൽകുന്നു. ലിനക്സിനെപോലെയല്ലാതെ കേർണലും ഡ്രൈവറുകളും മാത്രമേ വിതരണം ചെയ്യുകയുള്ളൂ, സിസ്റ്റം സോഫ്റ്റ്വെയറിനായി മൂന്നാം കക്ഷികളെ ആശ്രയിക്കുന്നു; ലിനക്സ് ഉപയോഗിക്കുന്ന കോപ്പി‌ലെഫ്റ്റ് ജി‌പി‌എല്ലിന് വിപരീതമായി ഫ്രീബിഎസ്ഡി സോഴ്‌സ് കോഡ് സാധാരണയായി അനുവദനീയമായ ബിഎസ്ഡി ലൈസൻസിന് കീഴിൽ പുറത്തിറക്കുന്നു. അടിസ്ഥാന വിതരണത്തിൽ അയച്ച എല്ലാ സോഫ്റ്റ്വെയറുകളുടെയും മേൽനോട്ടം വഹിക്കുന്ന ഒരു സുരക്ഷാ ടീം ഫ്രീബിഎസ്ഡി പദ്ധതിയിൽ ഉൾപ്പെടുന്നു. ബൈനറി പാക്കേജുകളിൽ നിന്ന് പി‌കെജി പാക്കേജ് മാനേജുമെന്റ് സിസ്റ്റം ഉപയോഗിച്ചോ അല്ലെങ്കിൽ സ്രോതസ്സിൽ നിന്ന് ഫ്രീബിഎസ്ഡി പോർട്ടുകൾ വഴിയോ അല്ലെങ്കിൽ സോഴ്സ് കോഡ് സ്വമേധയാ കംപൈൽ ചെയ്യുന്നതിലൂടെയോ ധാരാളം മൂന്നാം കക്ഷി ആപ്ലിക്കേഷനുകൾ ഇൻസ്റ്റാൾ ചെയ്യാം.
പശ്ചാത്തലം
1974 ൽ ബെർക്ക്‌ലിയിലെ കാലിഫോർണിയ സർവകലാശാലയിലെ പ്രൊഫസർ ബോബ് ഫാബ്രി എടി ആൻഡ് ടി (AT&T) യിൽ നിന്ന് ഒരു യുണിക്സ് ഉറവിട ലൈസൻസ് നേടി. ഡാർപയിൽ നിന്നുള്ള ധനസഹായത്തോടെ കമ്പ്യൂട്ടർ സിസ്റ്റംസ് റിസർച്ച് ഗ്രൂപ്പ് എടി ആൻഡ് ടി റിസർച്ച് യൂണിക്സ് പരിഷ്‌ക്കരിക്കാനും മെച്ചപ്പെടുത്താനും തുടങ്ങി. ടിസിപി/ഐപി, വെർച്വൽ മെമ്മറി, ബെർക്ക്‌ലി ഫാസ്റ്റ് ഫയൽ സിസ്റ്റം തുടങ്ങിയ സവിശേഷതകൾ നടപ്പിലാക്കിക്കൊണ്ട് അവർ ഈ പരിഷ്‌കരിച്ച പതിപ്പിനെ "ബെർക്ക്‌ലി യുണിക്സ്" അല്ലെങ്കിൽ "ബെർക്ക്‌ലി സോഫ്റ്റ്വെയർ ഡിസ്ട്രിബ്യൂഷൻ" (ബിഎസ്ഡി) എന്ന് വിളിച്ചു. 1976-ൽ ബിൽ ജോയ് ആണ് ബിഎസ്ഡി പദ്ധതി സ്ഥാപിച്ചത്. എന്നാൽ ബിഎസ്്ഡിയിൽ എടിആൻഡ്ടി(AT&T) യുണിക്സിൽ നിന്നുള്ള കോഡ് അടങ്ങിയിരിക്കുന്നതിനാൽ, ബിഎസ്ഡി ഉപയോഗിക്കുന്നതിന് എല്ലാ സ്വീകർത്താക്കളും ആദ്യം എടിആൻഡ്ടിയിൽ നിന്ന് ലൈസൻസ് നേടേണ്ടതുണ്ട്.
1989 ജൂണിൽ, "നെറ്റ്‌വർക്കിംഗ് റിലീസ് 1" അല്ലെങ്കിൽ ലളിതമായി നെറ്റ്-1 -ബിഎസ്‌ഡിയുടെ ആദ്യ പൊതു പതിപ്പ്-പുറത്തിറങ്ങി. നെറ്റ്-1 പുറത്തിറക്കിയ ശേഷം, ബിഎസ്ഡിയുടെ ഡെവലപ്പറായ കീത്ത് ബോസ്റ്റിക്, യഥാർത്ഥ ബിഎസ്ഡി ലൈസൻസിന് കീഴിൽ എല്ലാ എടിആൻഡ്ടി കോഡുകളും സ്വതന്ത്രമായി പുനർവിതരണം ചെയ്യാവുന്ന കോഡ് ഉപയോഗിച്ച് മാറ്റിസ്ഥാപിക്കാൻ നിർദ്ദേശിച്ചു. എടിആൻഡ്ടി കോഡ് മാറ്റിസ്ഥാപിക്കുന്നതിനുള്ള ജോലി ആരംഭിച്ചു, 18 മാസത്തിനുശേഷം, എടിആൻഡ്ടി കോഡിന്റെ ഭൂരിഭാഗവും മാറ്റിസ്ഥാപിച്ചു. എന്നിരുന്നാലും, എടിആൻഡ്ടി കോഡ് അടങ്ങിയ ആറ് ഫയലുകൾ കേർണലിൽ ഉണ്ടായിരുന്നു. എന്നാൽ ആ ആറ് ഫയലുകളില്ലാതെ "നെറ്റ്‌വർക്കിംഗ് റിലീസ് 2" (നെറ്റ്-2) പുറത്തിറക്കാൻ ബിഎസ്ഡി ഡെവലപ്പർമാർ തീരുമാനിച്ചു. 1991ലാണ് നെറ്റ്-2 പുറത്തിറങ്ങിയത്.
ഫ്രീബിഎസ്ഡിയുടെ ജനനം
1992-ൽ, നെറ്റ്-2 പുറത്തിറങ്ങി ഏതാനും മാസങ്ങൾക്ക് ശേഷം, വില്യം, ലിൻ ജോലിറ്റ്സ് എന്നിവർ ആറ് എടിആൻഡ്ടി ഫയലുകൾക്ക് പകരമായി എഴുതി, ബിഎസ്ഡിയെ ഇന്റൽ 80386-അധിഷ്ഠിത മൈക്രോപ്രൊസസ്സറുകളിലേക്ക് പോർട്ട് ചെയ്യുകയും അവരുടെ പുതിയ ഓപ്പറേറ്റിംഗ് സിസ്റ്റത്തെ 386ബിഎസ്ഡി (386BSD) എന്ന് വിളിക്കുകയും ചെയ്തു. അവർ ഒരു അജ്ഞാത എഫ്ടിപി (FTP) സെർവർ വഴി 386ബിഎസ്ഡി പുറത്തിറക്കി. 386ബിഎസ്ഡിയുടെ വികസന പ്രവാഹം മന്ദഗതിയിലായിരുന്നു, അവഗണനയുടെ ഒരു കാലയളവിനുശേഷം, 386ബിഎസ്ഡി ഉപയോക്താക്കളുടെ ഒരു കൂട്ടം സ്വന്തമായി ശാഖകൾ സ്ഥാപിക്കാൻ തീരുമാനിച്ചു, അങ്ങനെ അവർക്ക് ഓപ്പറേറ്റിംഗ് സിസ്റ്റം കാലത്തിനസരിച്ചുള്ള മാറ്റങ്ങൾ നിലനിർത്താൻ കഴിയും. 1993 ജൂൺ 19-ന്, ഫ്രീബിഎസ്ഡി എന്ന പേര് പ്രോജക്റ്റിനായി തിരഞ്ഞെടുത്തു. ഫ്രീബിഎസ്ഡിയുടെ ആദ്യ പതിപ്പ് 1993 നവംബറിൽ പുറത്തിറങ്ങി.
ഭാഗ്യ ചിഹ്നം
thumb|right|ഫ്രീ ബി എസ് ഡി യുടെ ഭാഗ്യ ചിഹ്നം, ബീസ്റ്റി ഫ്രീ ബി.എസ്.ഡിയുടെ ഭാഗ്യ ചിഹ്നം ബീസ്റ്റി എന്നറിയുപ്പെടുന്ന ചിത്രമാണ്. 1976ൽ ആണ് ആദ്യമായി ബീസ്റ്റിയെ യുണിക്സിൽ ബെൽ ലാബിന്റെ ടീ ഷർട്ടുകളിൽ പ്രദർശിപ്പിച്ചത്. പ്രസിദ്ധ അനിമേഷൻ ഡയറക്ടറായ ജോൺ ലാസെറ്റർ ആണ് കൂടുതൽ മോഡലുകൾ ബീസ്റ്റിയെ വച്ച് ഉണ്ടാക്കിയത്.
അവലംബം
വർഗ്ഗം:ഓപ്പറേറ്റിങ് സിസ്റ്റങ്ങൾ
ആദായനികുതി
വ്യക്തികളുടെയോ സ്ഥാപനങ്ങളുടേയോ ആദായത്തിൻമേലുള്ള നികുതിക്കാണ്‌ ആദായനികുതി എന്നു പറയുന്നത്.
ഇന്ത്യയിൽ
ഇന്ത്യയിൽ ആദായ നികുതി നിയമം 1961 പ്രകാരം കേന്ദ്രസർക്കാരാണ് ഈ നികുതി പിരിക്കുന്നത്.
ആദായം
ഇന്ത്യൻ ആദായ നികുതി നിയമം ആദായത്തെ കൃത്യമായി നിർവചിച്ചിട്ടില്ല. പകരം ആദായമായി കണക്കാക്കാവുന്ന വരുമാനസവിശേഷതകളെ വിശദീകരിച്ചിരിക്കുന്നു.
വിവിധ തരം ആദായങ്ങൾ
ആദായ നികുതി നിയമം 1961, ആദായങ്ങളെ താഴെപ്പറയും വിധം തരം തിരിച്ചിരിക്കുന്നു.
പുറത്തേക്കുള്ള കണ്ണികൾ
വിഭാഗം:സാമ്പത്തികം വിഭാഗം:Personal taxes
കരിമ്പൻ കാടക്കൊക്ക്
കാടക്കൊക്ക് വിഭാഗത്തിൽ പെട്ട് ഒരു പക്ഷിയാണ് കരിമ്പൻ കാടക്കൊക്ക്. ഇംഗ്ലീഷിലെ പേർ Green Sandpiper എന്നാണ് പേര്. ഇരുണ്ട പച്ചകലർന്ന തവിട്ടുനിറത്തിലുള്ള മേൽഭാഗവും ചിറകുകളും ആണിതിനുള്ളത്. ചാരനിറത്തിലുള്ള തലയും മാറിടവും ചെറിയ കൊക്കും കാലുകളും ഇരുണ്ടനിറത്തിലാണുള്ളത്. അടിവശം വെളുത്ത നിറം. ചെറിയ വാൽ, നീണ്ട കനം കുറഞ്ഞകൊക്ക്. ശരീരത്തിനുപുറത്ത് തൂവലുകളിൽ വെള്ളനിറത്തിൽ കുത്തുകളുണ്ട്. ദേശാടനം നടത്തുന്ന പക്ഷിയാണിത്. ഇന്ത്യൻ ഉപഭൂഖണ്ഡത്തിലും ആഫ്രിക്കയിലും തെക്കുകിഴക്കേഷ്യയിലും ശിശിരകാലത്ത് ഈ പക്ഷി എത്തിച്ചേരാറുണ്ട്.
പുഴുക്കൾ, മത്സ്യം, ഒച്ച് എന്നിവയാണ് ഭക്ഷണം.
പ്രജനനം
മറ്റു പക്ഷികളുടെ മരത്തിലുള്ള കൂടുകളിളാണ് മുട്ടയിടുന്നത്. 2 മുതൽ 4 മുട്ടകൾ വരെയിടും. മുട്ടവിരിയാൻ മൂന്നാഴ്ചവരെയെടുക്കും.
അവലംബം
വർഗ്ഗം:മണലൂതികൾ വർഗ്ഗം:ദേശാടനപ്പക്ഷികൾ വർഗ്ഗം:കേരളത്തിലെ പക്ഷികൾ
ഐക്യ അറബ് എമിറേറ്റിലെ നഗരങ്ങളുടെ പട്ടിക
ലഘുചിത്രം|250x250ബിന്ദു|Map of the United Arab Emirates വലത്ത്‌|ലഘുചിത്രം|250x250ബിന്ദു|[[ദുബായ്|Dubai, the most populous city in the UAE]] വലത്ത്‌|ലഘുചിത്രം|250x250ബിന്ദു|[[അബുദാബി|Abu Dhabi, capital of the United Arab Emirates]] വലത്ത്‌|ലഘുചിത്രം|250x250ബിന്ദു|[[അൽ ഐൻ|Al Ain]] വലത്ത്‌|ലഘുചിത്രം|250x250ബിന്ദു|Ajman ഐക്യ അറബ് എമിറേറ്റ്സിലെ പ്രധാന നഗരങ്ങളുടെ പട്ടികയാണ് താഴെ കൊടുത്തിരിക്കുന്നത്.
പട്ടിക
താഴെയുള്ള പട്ടികയിൽ യു എ ഇയിലെ എട്ട് വലിയ നഗരങ്ങളുടെ പട്ടിക കാണിക്കുന്നു. ജനസംഖ്യാ കണക്കുകൾ 2015 ലേക്ക് അപ്ഡേറ്റ് ചെയ്യുന്നു, തലസ്ഥാനങ്ങൾ ധീരമായി കാണപ്പെടുന്നു.
വർഗ്ഗം:ഐക്യ അറബ് എമിറേറ്റിലെ നഗരങ്ങൾ
വധശിക്ഷ ഗ്വാട്ടിമാലയിൽ
ഗ്വാട്ടിമാല എന്ന രാജ്യത്ത് വധശിക്ഷ നിയമവിധേയമാണ്. 2000 മുതൽ 2010 വരെ വധശിക്ഷ നടപ്പിലാക്കുന്നത് നിറുത്തിവച്ചിരുന്നുവെങ്കിലും അൽവാരോ കോളോം പ്രസിഡന്റായപ്പോൾ പുനരാരംഭിച്ചു. വധശിക്ഷ വിധിക്കപ്പെട്ടവർക്ക് മാപ്പ് നൽകാൻ സാധിക്കില്ല എന്നും ശിക്ഷകൾ പുനരാരംഭിക്കുമെന്നും അദ്ദേഹം പ്രഖ്യാപിച്ചു. നിലവിലുള്ള ശിക്ഷാരീതി വിഷം കുത്തിവച്ചുള്ള വധശിക്ഷയാണ്. കൊലപാതകവും ചില സൈനികവും നിയമപാലനം സംബന്ധിച്ചതുമായ കുറ്റങ്ങൾക്കുമാണ് വധശിക്ഷ നൽകാവുന്നത്.
പുറത്തേയ്ക്കുള്ള കണ്ണികൾ
ഗ്വാട്ടിമാല ഗ്വാട്ടിമാല
വധശിക്ഷ തായ്‌ലാന്റിൽ
തായ്ലാന്റിൽ രാജാവിനെ കൊല്ലുക, കലാപം, രാജ്യസുരക്ഷയ്ക്കെതിരായ കുറ്റങ്ങൾ, വിദേശ ഭരണത്തലവന്റെ കൊലപാതകമോ കൊലപാതകശ്രമമോ, കൈക്കൂലി കൊടുക്കൽ, തീവയ്പ്പ്, ബലാത്സംഗം, മുന്നൊരുക്കത്തോടെയുള്ള കൊലപാതകം, തട്ടിക്കൊണ്ടുപോകൽ, മോഷണം എന്നീ കുറ്റങ്ങൾക്കൊക്കെ മരണശിക്ഷ നല്കാൻ നിയമമുണ്ട്. 2003 മുതൽ വിഷം കുത്തിവയ്ക്കൽ വധശിക്ഷാ മാർഗ്ഗമായി ഉപയോഗിക്കുന്നുണ്ട്.
അവലംബം
തായ്ലാന്റ് തായ്ലാന്റ്
പേത്തർത്താ
ക്രൈസ്തവർ അൻപതുനോമ്പാചരണത്തിന്റെ ആരംഭമായി നടത്തുന്ന ആഘോഷമാണ് പേത്തർത്താ. വിടപറയൽ എന്നാണ് ഈ വാക്കിന്റെ അർഥം. നിലവിലുള്ള എല്ലാ ആഘോഷങ്ങളോടും വിടപറഞ്ഞ് നോമ്പിന്റെ വിശുദ്ധിയിലേക്ക് പ്രവേശിക്കുന്നു എന്നതാണ് ഇതുകൊണ്ട് അർഥമാക്കുന്നത്. ക്രിസ്തു 40 രാവും 40 പകലും മരുഭൂവിൽ ഉപവസിച്ചതിന്റെ ഓർമ്മയ്ക്കായാണ് ക്രൈസ്തവസഭകൾ നോമ്പാചരിക്കുന്നത്. തുടർന്നുള്ള ഓശാന പെരുനാൾ, പീഡാനുഭവവും ചേർത്ത് ആകെ അൻപത് ദിവസമാണ് ഈ നോമ്പാചരണം.
വർഗ്ഗം:ക്രൈസ്തവാചാരങ്ങൾ
ലാ ലിഗാ
സ്പാനിഷ് ഫുട്ബോളിലെ പ്രധാന ലീഗാണ് ലാ ലിഗാ എന്ന പേരിലറിയപ്പെടുന്ന ലിഗാ നാഷണൽ ഡി ഫുട്ബോൾ പ്രൊഫഷണൽ പ്രിമേറ ഡിവിഷൻ. ഔദ്യോഗിക നാമം ലാ ലിഗാ സാൻടാൻദർ എന്നാണ്. ഇരുപത് ടീമുകൾ ഉൾകൊള്ളുന്ന ലാ ലിഗയിൽ എല്ലാ സീസണിലും അവസാന മൂന്ന് സ്ഥാനക്കാരെ രണ്ടാം ഡിവിഷനിലേക്ക് തരം താഴ്തത്തുകയും പ്രസ്തുത ലീഗിലെ ആദ്യ മൂന്ന് സ്ഥാനക്കാരെ ലാ ലിഗയിലേക്ക് ഉയർത്തുകയും ചെയ്യുന്നു.
മത്സര രീതി
റൗണ്ട് റോബിൻ ടൂർണമെന്റിന്റെ മത്സര രീതിയാണ് ലാ ലിഗ പിന്തുടരുന്നത്. ഓരോ ക്ലബ്ബിനും മറ്റൊരു ക്ലബ്ബുമായി രണ്ട് മത്സരം വീതം കളിക്കേണ്ടി വരും. ഒന്ന് സ്വന്തം മൈതാനത്തും മറ്റേത് എതിർ ടീമിന്റെ മൈതാനത്തും. ഇങ്ങനെ മൊത്തം 38 മത്സരങ്ങളുണ്ടാകും. ഒരു വിജയത്തിന് മൂന്ന് പോയിന്റ്, സമനിലക്ക് ഒരു പോയിന്റ്, പരാജയപ്പെട്ടാൽ ഒന്നും ലഭിക്കില്ല എന്നിങ്ങനെയാണ് പോയന്റ് നൽകുന്ന വിധം. സീസണിന്റെ അവസാനം ഏറ്റവും കൂടുതൽ പോയിന്റുള്ള ടീം കിരീടവകാശികളാവും.
ഒന്നിൽ കൂടുതൽ ടീമുകൾക്ക് ഒരേ പോയന്റാണെങ്കിൽ :
ടീമുകൾ
20 ടീമുകളാണ് ലാ ലിഗയിൽ ഉണ്ടാവാറുള്ളത്. മുൻ സീസണിലെ 17 ടീമുകളും രണ്ടാം ഡിവിഷനിൽ നിന്ന് ഉയർത്തപ്പെട്ട മൂന്ന് ടീമുകളും ചേർന്നാണ് ഇരുപത് തികയുന്നത്.
ലാ ലിഗാ പട്ടിക
2011–12 സീസൺ വരെയുള്ള ലാ ലിഗാ ടൂർണ്ണമെന്റിന്റെ സമ്പൂർണ്ണ പട്ടിക. ഗോളുകളുടെ എണ്ണമടക്കം എല്ലാ വിവരങ്ങളും ഉൾക്കൊള്ളുന്നു.
പുറത്തേക്കുള്ള കണ്ണികൾ
വർഗ്ഗം:ദേശീയ ഫുട്ബോൾ ലീഗുകൾ വർഗ്ഗം:ഫുട്ബോൾ മത്സരങ്ങൾ
കടുവാ സംരക്ഷണ പദ്ധതി
കടുവകളെ വംശനാശത്തിൽ നിന്നും സംരക്ഷിക്കുന്നതിനായി 1973 ആരംഭിച്ച പദ്ധതിയാണ് കടുവാ സംരക്ഷണ പദ്ധതി(ഇംഗ്ലീഷ്: Project Tiger, മറാഠി: व्याघ्रप्रकल्प). ഉത്തരാഖണ്ഡിലെ ജിം കോർബെറ്റ് ദേശീയോദ്യാനത്തിൽ ഏപ്രിൽ ഒന്നിനാണ് പദ്ധതി ആരംഭിച്ചത്. നിലവിൽ 28 സംസ്ഥാനങ്ങളിലായി 17 കടുവാ സംരക്ഷണ കേന്ദ്രങ്ങളുണ്ട് (Tiger Reserves). രാജ്യത്തെ കടുവാ സംരക്ഷണ കേന്ദ്രങ്ങളുടെയെല്ലാം കൂടി വിസ്തീർണ്ണം 37,761ചതുരശ്ര കിലോമീറ്റർ വരും. ആന്ധ്രാപ്രദേശിലെ നാഗാർജ്ജുൻ സാഗർ ടൈഗർ റിസർവാണ് ഇന്ത്യയിലെ ഏറ്റവും വലിയ കടുവാ സംരക്ഷണ കേന്ദ്രം. ഏറ്റവും ചെറുത് മഹാരാഷ്ട്രയിലെ പെഞ്ചും ആണ്.
അവലംബം
മാതൃഭൂമി ഇയർബുക്ക് പ്ലസ് 2010, പേജ് നം: 320 Pench Tiger Reserve is in Madhya Pradesh.
ബാഹ്യകണ്ണികൾ
കടുവാ സംരക്ഷണ പദ്ധതിയുടെ ഔദ്യോഗിക വെബ്‌സൈറ്റ്
വർഗ്ഗം:ഇന്ത്യയിലെ വന്യജീവിസംരക്ഷണ പദ്ധതികൾ വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ